title: Rujo

text: Rujo oli suomalainen elektronista musiikkia esittävä yhtye. Yhtyeen jäsenet olivat Timo Laru, Riku Peltomaa ja Sami Rannila.


title: Rujo

text: Yhtyeen yksi tunnetuimmista kappaleista on ""James Portsari ja lupa tappaa"", joka pysyi vuonna 1992 Suomen singlelistalla kolmen viikon ajan viikoilla 21–23, joista paras sijoitus oli 11. sija viikolla 22.


title: Booty (kappale)

text: Booty on yhdysvaltalaisen laulaja-lauluntekijä Jennifer Lopezin kappale hänen kahdeksannelta, A.K.A.-studioalbumilta. Kappaleen sanoittivat ja tuottivat Cory Rooney, Lopez, sekä Benny Medina, vastaavien sanoittajien ollessa Chris Brown, Asia Bryant, Pitbull, Diplo, Lewis D. Gittus, Tedra Renee Wilson, ja Danny Omerhodic. "Booty" sisältää samanlaisuuksia Diplo & Swickin kappaleen "Dat a Freak" kanssa, ja sillä vierailee Lopezin pitkäaikainen yhteistyökumppani Pitbull. "Booty" julkaistiin albumin kolmantena singlenä syyskuussa 2014.


title: Booty (kappale)

text: Alun perin kappaleen nimi oli "Big Booty", jonka Lopez ensin poisti albumin kappalelistoilta sen takia kun hän ei tykännyt siitä ideasta että kappaleella olisi sellainen nimi. Sen jälkeen kun hän oli esittänyt kappaleen demon lapsiensa kanssa, hän tykästyi siihen ja myöhemmin Lopez oli vakuuttunut kappaleen nauhoittamisesta; nimeten sen kuitenkin muotoon "Booty". Kappale on kategorialtaan dance-kappale Lähi-Idän musiikkivaikutteilla. Kappaleen sanat antavat Lopezista sellaisen muotokuvan että hän kutsuu tytöt tanssilattialle viettämään hyvää aikaa sekä tanssimaan, samalla kun hetkuttavat peppujaan (engl. "booty").


title: Booty (kappale)

text: "Booty" esitettiin ensimmäisen kerran Lopezin kriitikoille järjestämässä kuuntelutilaisuudessa, myöhemmin hän esitti pätkän kappaleesta konsertin aikana sekä esitti sen koko version Orchard Beachin konsertissa. Kappale sai pääosin positiivisen vastaanoton musiikkikriitikoilta, joista monet yllätyivät kappaleen hauskasta luonteesta, tanssiympäristöstä sekä Pitbullin esiintymisestä, mutta muutamat eivät käsittäneet kappaleen tarkoitusta. "Booty" on esitetty livenä lukuisia kertoja, kuten Good Morning Americassa. Minuutin pituinen klippi kappaleesta julkaistiin 13. kesäkuuta 2014 ja se sisältää Lopezin sekä joukon miehiä twerkkaamassa.


title: Oulun lentokonekaappausyritys 1986

text: Oulun lentokonekaappausyritys 1986 tapahtui Oulun lentokentällä 20. toukokuuta 1986 kun reittilennolle Oulusta Helsinkiin kello 17 iltapäivällä lähdössä ollut Finnairin reittikone yritettiin kaapata.


title: Oulun lentokonekaappausyritys 1986

text: Kaappauksen suunnittelivat Oulunsuun sairaalan suljetulla osastolla potilaina olleet 20-vuotiaat oululaiset Kai Mikael Aalto ja Markku Järvenpää. Kaappaajien tarkoituksena oli vaatia 60 000 markkaa rahaa Aallon perustamalle äärioikeistolaiselle "Suomen Kansallishumanistinen puolue"-nimiselle järjestölle. Aalto oli mukana Pekka Siitoimen johtamassa äärioikeistolaisessa toiminnassa. Kaappausta varten Aalto ja Järvenpää harjoittelivat ""hypnoottis-magneettisia katseita"" joilla oli määrä lamauttaa ihmisten vastarinta. Heillä oli myös aseena starttipistooli jonka tehoa kokeiltiin ennen kaappausta epäonnistuneessa ryöstöyrityksessä.


title: Oulun lentokonekaappausyritys 1986

text: Järvenpää teki kaappausyrityksen lopulta yksin kun Aalto joutui pidätetyksi yritettyään anastaa kaappausta varten ilma-aseen eräästä urheiluvälineliikkeestä. Kaappausyritys supistui pelkäksi ilma-aluksen luvattomaksi haltuunotoksi ja se päättyi kun kaksi lehtimiehinä esiintynyttä poliisia pidätti Järvenpään. Pidätyksen jälkeen Järvenpää ilmoitti tehneensä kaappauksen ""kaikkien mielisairaaloiden suljetuille osastoille pistettyjen puolesta"".


title: Oulun lentokonekaappausyritys 1986

text: Kaappareista Järvenpää teki myöhemmin itsemurhan Mikkelin lääninvankilassa. Kai M. Aalto toimi 1990-luvulla Pekka Siitoimen "Kansallisdemokraattisen puolueen KDP":n varajohtajana ja oli kunnallisvaaleissa 1992 ehdokkaana Oulussa. 2000-luvulla Aalto on toiminut Olavi Mäenpään Suomen Kansan Sinivalkoiset-ryhmän ja Vapauspuolueen Oulun aluejohtajana sekä ollut mukana helluntailaisessa herätysliikkeessä. Viimeksi Aalto on ollut "Sinivalkoinen Rintama r.p":n ehdokkaana vuoden 2014 EU-vaaleissa.


title: Parhaan naissivuosan Bafta-palkinto

text: Parhaan naissivuosan Bafta-palkinto on yksi palkinnoista, joita The British Academy of Film and Television Arts jakaa vuosittain. Ensimmäisen kerran palkinto jaettiin vuonna 1968.


title: Spétses (kunta)

text: Spétses ( eli Δήμος Σπετσών, "Dímos Spetsón") on Kreikan kunta, joka sijaitsee Saarten alueyksikössä Attikan alueella. Kunnan pinta-ala on 27,121 neliökilometriä ja väkiluku 4 027 (vuonna 2011). Kunnan kuntakeskus on Spétses.


title: Spétses (kunta)

text: Spétseen kunta käsittää koko Spétseen saaren. Sen lisäksi siihen kuuluvat pienemmät saaret Falkonéra, Spetsopoúla ja Velopoúla. Saaret sijaitsevat Argoksenlahdessa ja kuuluvat Argo-Saronisiin saariin.


title: Spétses (kunta)

text: Spétseen kunta muodostuu seuraavista kylä- ja kaupunkiyhdyskunnista ja asutuksista:


title: Troizinía-Méthana

text: Troizinía-Méthana ( eli Δήμος Τροιζηνίας-Μεθάνων, "Dímos Troizinías-Methánon") on Kreikan kunta, joka sijaitsee Saarten alueyksikössä Attikan alueella. Kunnan pinta-ala on 241,1 neliökilometriä ja väkiluku 7 143 (vuonna 2011). Kunnan kuntakeskus on Galatás.


title: Troizinía-Méthana

text: Troizinía-Méthana sijaitsee Saroninlahden rannalla Peloponnesoksen niemimaan koillisosassa. Se muodostaa Saarten alueyksikön ainoan mantereella sijaitsevan osan sekä ainoan Attikan hallinnollisen alueen mantereella sijaitsevan osan, joka ei sijaitse perinteisen Attikan alueella. Kunta syntyi, kun kunnat Méthana ja Troizína yhdistyivät vuoden 2011 alussa Kallikrates-suunnitelman mukaisesti. Kunnan nimi oli aluksi Troizinía ja vuodesta 2014 lähtien Troizinía-Méthana. Kunta on saanut nimensä sen alueella sijainneesta antiikin aikaisesta Troizenin kaupungista sekä kuntaan kuuluvasta Méthanan niemestä.


title: Troizinía-Méthana

text: Vuoden 2011 kuntauudistuksesta lähtien Troizinía-Méthanan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Messe des Morts

text: Messe des Morts on suomalaisen black metal -yhtye Beheritin EP-levy. Se julkaistiin 14. joulukuuta 1993 levymerkillä Necropolis Records.


title: Messe des Morts

text: Kappaleet säveltänyt Nuclear Holocausto Vengeance sekä sanoittanut Demon Fornication ja Nuclear Holocausto Vengeance.


title: I-divisioona (roller derby)

text: I-divisioona on Suomen toiseksi korkein roller derbyn sarjataso. Ensimmäinen kausi pelattiin 2014.


title: Jaakko Masonen

text: Jaakko Masonen (s. 10. marraskuuta 1957 Tampere) on historiantutkija ja Tampereen kaupungin kulttuuritoimenjohtaja. Hän on tutkinut erityisesti Suomen teiden historiaa.


title: Jaakko Masonen

text: Masonen osoittaa väitöskirjassaan "Hämeen härkätie : Synty ja varhaisvaiheet" (1989) , että Hämeen Härkätie vakiintui jo 800-luvulla yhdystieksi, jossa kuljetettiin vientiin tarkoitettuja turkiksia Hämeestä Turkuun ja edelleen Eurooppaan. Samalla välittyi myös kulttuurivaikutteita nykyisen Suomen alueelle ja Suomesta ulospäin.


title: Dawn of Satan’s Millennium

text: Dawn of Satan's Millennium on suomalaisen black metal -yhtye Beheritin ensimmäinen EP-levy. Se julkaistiin marraskuussa 1990 levymerkillä Turbo Music.


title: Auringon Lapset

text: Auringon Lapset on suomalainen popyhtye, joka on virallisesti perustettu vuonna 2012. Yhtyeen jäsenet ovat lauluntekijä Sauli Vuoti (laulu, kitara, koskettimet) ja Jarkko Luukkonen (rummut, perkussio). Vaikka yhtye on virallisesti perustettu vasta 2012, kappaleita yhtyeelle on tehty jo vuodesta 2005 alkaen.


title: Auringon Lapset

text: Yhtye julkaisi Youtubessa ja Spotifyssä ensimmäisen virallisen kappaleensa ”Jotain bassojuttua” vuonna 2014. Kappale sai yleisöltä loistavaa palautetta ja keräsi Youtubessa yli 100 000 katselua. Sen jälkeen yhtye teki keikkamyyntisopimuksen My Music Agencyn kanssa. Yhtyeen ensimmäinen keikka oli Indican lämmittely Tavastialla vappuna 2014. Välittömästi keikan jälkeen yhtye ilmoitti solmineensa levytyssopimuksen Riku Pääkkösen omistaman Ranka Kustannuksen kanssa.


title: Auringon Lapset

text: Ranka Kustannus julkaisi yhtyeen debyyttisinglen ”Elokuun tyttö” heinäkuussa 2014. Kappale äänestettiin ihmisten toimesta välillä heinäkuu 2014-syyskuu 2014 Suomipopin Top10-listalle yli 30 kertaa.


title: Auringon Lapset

text: Yhtyeen debyyttilevy "Raketilla kuuhun" julkaistiin 2015. Albumin tuotantovastuun on bändin kanssa jakanut Mika Haapasalo. Yhtye on myös kuvannut musiikkivideon levyn nimikkokappaleesta ”Raketilla kuuhun”. Musiikkivideo oli ehdolla Oulun musiikkivideofestivaaleilla 2014. Albumilta julkaistiin vielä singlet Raketilla Kuuhun ja Jotain Bassojuttua, jotka saivat osakseen runsasta radiosoittoa. Albumilla vieraili Kauko Röyhkä.


title: Auringon Lapset

text: Yhtye on julkaissut vuosina 2016-2018 seitsemän singleä. Silhoue, Taukki, Valkoinen on uusi musta, Päiväkorento, Vedenpinta nousee, Mä diggaan sua ja Poikaystävä. Kappaleita on striimattu mm. Apple Musicissa, Spotifyssä ja Youtubessa yhteensä reilusti yli miljoona kertaa. Auringon Lapset on kertonut mediassa valmistelevansa toista albumia, johon on valmiina jo toistakymmentä kappaletta. Albumilla yhtye tekee yhteistyötä mm. Puolan Radion Sinfoniaorkesterin kanssa.


title: Vaajakosken historia

text: Vaajakosken historia on paljolti teollistumisen historiaa 1800-luvun alusta 1900-luvun loppupuolelle. Vaajakoski kasvoi pienestä maalaiskylästä sahateollisuuspaikkakunnaksi 1800-luvulla, jolloin T. & J. Salvesen oli paikkakunnan suuri työllistäjä. Vuonna 1916 SOK osti paikkakunnan sahat maa-alueineen ja laajensi toimintaa muille teollisuudenaloille. SOK:n Vaajakosken tehtaat työllistivät enimmillään noin 2 000 henkeä.


title: Vaajakosken historia

text: Vaajakoski on alue Jyväskylässä keskustaajaman itälaidalla. Se sijaitsee noin seitsemän kilometriä kaupungin keskustasta. Usein Vaajakoskella tarkoitetaan hieman laajempaa aluetta kuin varsinainen Vaajakosken kaupunginosa; siihen katsotaan kuuluvan myös osia naapurikaupunginosista. Vaajakosken alue on kuulunut historian saatossa Sysmän, Rautalammin ja Laukaan pitäjiin, vuodesta 1868 vuoteen 2009 pääosin Jyväskylän maalaiskuntaan, nykyään Jyväskylän kaupunkiin.


title: Vaajakosken historia

text: SOK luopui tehdastoiminnasta 1980-luvun alussa, minkä jälkeen tehdasrakennukset ovat olleet pienteollisuuden ja muiden yritysten käytössä. Vaajakosken teollisuusmiljöö on valtakunnallisesti merkittävä rakennettu kulttuuriympäristö.


title: Vaajakosken historia

text: Vaajakoskella on toiminut myös suuri tukinuittoreitti ja tukinerottelu. Vuoteen 1920 paikkakunnan nimi oli Haapakoski. Uusi nimi on peräisin koskesta, joka sijaitsee Vaajavirrassa Kymijoen vesistöalueella Leppäveden ja Päijänteen välissä.


title: Vaajakosken historia

text: Vaajavirran tienoot olivat jo esihistoriallisina aikoina seudulla liikkuvien metsästäjien ja kalastajien asuinpaikkaa. Seudulta on löydettu erityisen paljon pronssikaudelta ja rautakauden alusta peräisin olevia lapinraunioita. Vanhimpien asiakirjojen mukaan erämaan omistivat hämäläiset aatelissuvut, joiden omistuksessa alue pysyi 1600-luvun lopulle. Ensimmäiset maatilat perustettiin seudulle 1500-luvun lopulla. Niiden asukkaat olivat vuokraviljelijöitä, lampuoteja.


title: Vaajakosken historia

text: Haapaniemen ja Oksalan talot perustettiin vuonna 1606. Ne olivat välillä aatelissukujen ja välillä kruunun vuokralaisia. 1700-luvulla maanviljelijöille tuli mahdollisuus ostaa tilansa. Haapaniemen talo osti maansa omaksi 1760-luvulla. Vuonna 1771 Oksalan tila jaettiin kahtia veljesten kesken. 1600- ja 1700-lukujen aikana asukasluvussa ei tapahtunut suuria muutoksia. 1800-luvun alussa asukkaita oli noin 50.


title: Vaajakosken historia

text:
Vuonna 1819 Carl Christian Bröijer ja kamreeri Bengt Stenius perustivat Vaajavirran rannalle sahan. Loviisalainen liikemies Julius Björksten tuli sahan osakkaaksi 1832 ja osti myöhemmin sen kokonaan itselleen.Kolu 2001, s. 12 Skotlantilainen Finland Wood -osakeyhtiö osti yrityksen 1871 ja rakensi paikalle uuden tehokkaamman sahalaitoksen. James Salvesen tuli Haapakoskelle 1876 setänsä toimeksiannosta tarkastamaan tämän osittain omistaman yhtiön toimintaa. Hän havaitsi sen toiminnassa heikkouksia ja tarjoutui sahan uudeksi johtajaksi. Hän myös kehotti setäänsä ostamaan yrityksen kokonaan itselleen.Kolu 2001, s. 15-16
Salvesenien kaudella sahatoiminta laajeni huomattavasti. James Salvesen perusti veljensä kanssa 1886 T. & J. Salvesen -yhtiön, joka perusti paikkakunnalle toisen sahan.Kolu 2011, s. 8. Patruunaksi kutsuttu James Salvesen toimi sahojen johdossa yli 40 vuoden ajan. Hän oli arvostettu johtaja, joka huolehti työntekijöidensä hyvinvoinnista.Kolu 2011, s. 10. Patruuna lahjoitti työläisilleen tonttimaata ja rakennustarpeita. Haapakosken asukasmäärä kasvoi, ja 1880-luvulla ylitettiin tuhannen asukkaan raja.


title: Vaajakosken historia

text: Vuonna 1916 SOK osti Salvesenilta saha-alueen rakennuksineen ja koskiosuuksineen.Kolu 2011, s. 15. Lisäksi SOK osti maa-aluetta Salvesenilta sekä kauppias Ahlqvistin perintötilan, yhteensä 692 hehtaariaKolu 2011, s. 16.. Pian SOK alkoi laajentaa toimintaansa muuhun teollisuuteen.Kolu 2011, s. 33. SOK hankki edelleen lisää maa-alueita ja rakennuksia. Tarkoituksena oli saada koko Haapakosken alue SOK:n omistukseen.Kolu 2011, s. 30.


title: Vaajakosken historia

text: Haapakosken työväenyhdistys perustettiin vuonna 1904. Suhtautuminen uskontoon jakoi työväenliikkeen kahtia, ja Haapakoskelle perustettiin kristillinen työväenyhdistys 1908. Sosiaalidemokraattisen puolueen kannatus oli Haapakoskella korkea 1900-luvun alussa.Kolu 2011, s. 14


title: Vaajakosken historia

text: Vuoden 1918 kunnallisvaaleissa SDP sai Haapakosken kylän äänistä 73 prosenttia.Kolu 2011, s. 69


title: Vaajakosken historia

text: Suomen itsenäistymisen aikoihin Haapakoskella toimi aktiivinen punakaarti.Kolu 2011, s. 65–66. Haapakosken punakaarti perustettiin lokakuussa 1917,Kolu 2011, s. 65. ja sen vahvuus oli noin 300 miestäKolu 2011, s. 66.. Suurlakon aikana se oli Keski-Suomen vahvin punakaarti. Kaarti osallistui lakon valvontaan Jyväskylässä ja järjesti sotilasharjoituksia Haapakoskella. Punakaartin kerrotaan takavarikoineen marraskuussa 1917 Haapakosken ”epäluotettaviksi katsotuilta henkilöiltä” yli 70 ampuma-asetta, pääasiassa haulikoita.


title: Vaajakosken historia

text: Tammikuussa 1918 Haapakosken työväestö vaati tuntuvia palkankorotuksia. Vaatimukset kävi esittämässä SOK:n paikalliselle johdolle lähetystö, jonka vahvistuksena oli kolme aseistautunutta punakaartilaista. Punakaartilaisten väitetään uhanneen tehtaiden johtoa aseiden käytöllä, tehtaiden valtaamisella ja vallankumouksella. Vaatimuksiin ei kuitenkaan suostuttu, jolloin työläiset menivät lakkoon, joka kesti viikon. Lakon seurauksena palkkoja korotettiin, mutta huomattavasti vaadittua vähemmän. Punakaartin toiminta heikkeni sen johtohenkilöiden siirryttyä Etelä-Suomeen.


title: Vaajakosken historia

text: Kansalaissodan sytyttyä Jyväskylän suojeluskunta piti yhtenä tärkeimmistä tehtävistään Haapakosken valloittamista ja Jyväskylä–Pieksämäki-radan ottamista valvontaansa.Kolu 2011, s. 66–67. Se onnistuikin 4. helmikuuta ilman punaisten vastarintaa. Suojeluskunta pidätti ja kuulusteli monia punakaartilaisia, ennen kaikkea saadakseen selville asekätköt. Aseita ei juurikaan löytynyt; punaiset olivat todennäköisesti upottaneet useimmat takavarikoimansa aseet koskeen päätettyään, etteivät ryhdy sotimaan.


title: Vaajakosken historia

text: Punaiset yrittivät tehdä sodan aikana sabotaasi-iskuja, mutta huonolla menestyksellä. Esimerkiksi yritys suistaa suojeluskunnan sotilasjuna kiskoilta epäonnistui. Sodassa kuoli kaikkiaan 18 haapakoskelaista, joista 17 punaisia. Suurin osa kuoli vankileireillä.


title: Vaajakosken historia

text: Patruunan aiemmasta huolenpidosta huolimatta Haapakoski oli päässyt huonoon kuntoon. Salvesen oli keskittynyt Lauritsalan sahansa toimintaan, ja Haapakoski oli jäänyt heitteille.Kolu 2011, s. 11. SOK kuvaili ostamaansa aluetta seuraavasti:


title: Vaajakosken historia

text:
SOK alkoi rakentaa parempia asuintaloja huonokuntoisten mökkien tilalle.Kolu 2011, s. 27. Asuntopula tuli ongelmaksi, kun Keski-Suomen Metsäkeskus Oy käynnisti oman sahansa Sammallahdessa. SOK painosti kilpailijaansa rakentamaan asuntoja työläisilleen, ja keväällä 1924 asuntotilanne todettiin jo tyydyttäväksi.Kolu 2011, s. 55–57.
Haapakosken kylä siis jatkoi kasvamistaan. Asutus levisi Naissaaren tienoilta erityisesti Wessmanninmäelle päin, mutta myös Vaajavirran toiselle puolelle Hupeliin ja Kanavuoreen.Kolu 2011, s. 77. Haapakoskelle perustettiin 1910 SOK:lainen osuuskauppa Osuusliike Vaajala, josta ajan mittaan kasvoi myös merkittävä työnantaja."Vaajakoski"-lehti 2/1970 Vaajakoskella toimi pitkään myös OTK:laisen Mäki-Matin myymälä sekä yksityisiä kauppoja, joista tunnettuja ja pitkäikäisiä olivat Fredrik Thure Wessmannin, Einari Koskisen, Nikolai Varoninin ja Pavel "Paavo" Varoninin kaupat.


title: Vaajakosken historia

text: Haapakosken nimi muutettiin SOK:n aloitteesta Vaajakoskeksi 1920, sillä paikkakunta sekoitettiin usein Savon Haapakoskeen, mikä aiheutti hankaluuksia posti- ja tavaraliikenteessä. Vanhimmissa rautatieaikatauluissa Vaajakosken rautatieaseman nimi on Haapaniemi, ja 1921 asemankin nimi muutettiin.


title: Vaajakosken historia

text: Tulevina vuosikymmeninä Vaajakosken asema tehdaspaikkakuntana vahvistui. Vaajakosken ensimmäinen vesivoimalaitos valmistui vuonna 1920. Vuoteen 1922 mennessä Vaajakoskelle oli perustettu harjatehdas, marjanjalostustehdas, virvoitusjuomatehdas, makeistehdas, puunjalostustehdas, paperituotetehdas, kirjekuoritehdas, tulitikkutehdas, tervatehdas ja tiilitehdas. Lisäksi SOK:lla oli saha, mylly ja korjauspaja. Vuonna 1929 valmistui margariinitehdas ja 1939 vielä naulatehdas. Vaajakosken tehtaista kehittyi yksi maailman monipuolisimpia saman omistajan omistuksessa olevista teollisuuskeskuksista.


title: Vaajakosken historia

text: Salvesen perusti Haapakoskelle 1879 lapsille tarkoitetun koulun, "tehtaankoulun", jossa oli mahdollista suorittaa kansakoulun nelivuotinen oppimäärä. Ennen oppivelvollisuuslakia oli kuitenkin tavallista, että lapset jättivät koulun kesken heti opittuaan tyydyttävästi lukemaan, kirjoittamaan ja laskemaan.Kolu 2001, s. 77-78 Haapakosken koulu sijaitsi aluksi Varassaaressa ja myöhemmin Naissaaressa, johon valmistui uusi koulurakennus 1885. Vuonna 1905 paikkakunnalle perustettiin kunnallinen kansakoulu. Tehtaankoulu jatkoi pienten lasten kouluna, alakansakouluna, joka siirtyi SOK:n omistukseen 1918.Kolu 2011, s. 57-59 Uuden lain velvoittamana paikkakunnalle perustettiin kuusivuotinen kansakoulu 1921 ja heti seuraavana vuonna myös kansakoulun jatkoluokkia. Laukaan kunta perusti kansakoulun Janakkaan 1913. Janakan koulu siirtyi uuteen rakennukseen 1936.Kolu 2011, s. 117-118


title: Vaajakosken historia

text: Ennen rautatien valmistumista Vaajakoskelta Jyväskylään matkustettiin laivalla, hevoskyydillä ja kävellen. Laivat kulkivat vain sulan veden aikaan. Vuoroja oli esimerkiksi vuonna 1926 arkisin neljä ja pyhäisin kolme.Kolu 2011, s. 63. Vaajakosken rautatieasema otettiin käyttöön vuonna 1918. Linja-autoliikenne alkoi 1925. Eri bussiyhtiöiden välinen kilpailu oli kovaa, ja vuoroja kulki useita tunnissa.Kolu 2011, s. 64. Laivaliikenne lopetettiin vuonna 1928 muiden kulkuneuvojen kasvaneen suosion vuoksi.


title: Vaajakosken historia

text: 1800-luvun puolivälissä Suomessa purettiin metsien käytön ja höyryvoiman sääntely, ja sahateollisuus alkoi kasvaa. Aiemmin tukkeja ei ollut tarvinnut tuoda sahoille kaukaa, mutta lisääntynyt tuotanto aiheutti kuljetusmatkojen pidentymisen, minkä seurauksena sahateollisuuden oli siirryttävä yhteisuittoon. 1870-luvulla yhteisuitto laajeni Haapakoskelle, jossa toiminnan aloitti uittoyhdistys Kymin lauttausyhtiön tytäryhtiö Ääne–Haapakosken lauttausyhtiö.Kolu 1992, s. 24–25


title: Vaajakosken historia

text: Järvillä tukit kuljetettiin nippuina laivojen vetäminä. Joissa ja koskissa niput oli purettava ja tukkien annettava kulkea irrallaan. Koska eri yhtiöiden tukit kulkivat virtaa alas sekaisin keskenään, oli virran loppupäässä oltava erottelupaikka, jossa kunkin yhtiön tukit koottiin omiksi nipuiksi. Vaajakoskella eroteltiin pohjoisesta Keski-Suomesta tulevia tukkeja edelleen kuljetettavaksi laivalla Päijänteellä. Suuri tukkien erottelupaikka sijaitsi Vaajavirran alajuoksulla Varassaaren ja Hupelin välissä.Kolu 1992, s. 26–27 Tukkeja uitettiin vain kesäisin, joten työpaikat olivat tilapäisiä ja suuri osa työläisistä ulkopaikkakuntalaisia. 1920-luvulla tukkityöläisiä varten rakennettiin tukkikämppä Hupeliin ja 1940-luvulla toinen asuntola Haapaniemeen.Kolu 1992, s. 28–29 Tukinerottelussa työskentelevien määrä oli 1940-luvulla noin 300.


title: Vaajakosken historia

text: Haapakosken työväenyhdistyksen urheiluseura Haapakosken Jyry perustettiin 1913, ja se oli ennen kaikkea painiseura. Toiminta kuitenkin hiipui parissa vuodessa. 1910- ja 1920-lukujen vaihteessa perustettiin painia, voimistelua, nyrkkeilyä, hiihtoa ja yleisurheilua harjoittanut Työväen urheiluliittooon kuulunut Haapakosken Jyske. Se lopetti toimintansa Lapuan liikkeen painostuksesta ja tasavallan suojelulakiin perustuneella oikeuden päätöksellä.Kolu 2011, s. 109 Sen tilalle perustettiin edelleen toimiva Vaajakosken Kuohu, jolle Jyske oli ehtinyt lahjoittaa omaisuutensa.


title: Vaajakosken historia

text: Suomen Valtakunnan Urheiluliittoon kuulunut Vaajakosken urheilijat perustettiin 1919 (aluksi nimellä Haapakosken urheilijat), mutta sen toiminta loppui jo 1922. Seuran tunnettuja urheilijoita olivat keihäänheittäjä Urho Peltonen ja seiväshyppääjä Jussi Ruoho. Vuonna 1937 SOK perusti paikkakunnalle uuden SVUL:lilaisen seuran Vaajakosken Tehtaan Urheilijat. Seura harrasti muun muassa painia, uintia ja jääpalloa.Kolu, s. 134 SVUL:oon kuuluva Vaajakosken Terä perustettiin 1939. Se on panostanut vahvasti suunnistukseen.


title: Vaajakosken historia

text: Alun perin Vaajakosken alue on kuulunut pääosin Haapaniemen kylään.Kolu 2011, s. 6. Haapaniemen rekisterikylä oli pohjois-etelä-suuntaan pitkä maa-alue, joka ulottui Vuoritsalon saaren eteläpuolelta maantieteellisen Haapaniemen ja Vaajakosken rantojen kautta pohjoiseen aina Kivilammen tienoille saakka.Kolu 2001, s. 52. Osa myöhemmän Vaajakosken taajaman alueista kuului Jyväskylän rekisterikylään ja osa Leppäveden rekisterikylään. Sahatoiminnan ja asutuksen laajetessa Naissaaren ja Vaajavirran tienoilla alettiin näitä seutuja kutsua Haapakosken kyläksi, ja Haapaniemi alkoi vähitellen tarkoittaa suunnilleen nykyistä Haapaniemen kaupunginosaa, erityisesti niemeä ja sen eteläkärkeä. Haapaniemen kylä ja Haapakoski eli myöhempi Vaajakoski ovat olleet alun perin osa Rautalammin ja myöhemmin Laukaan pitäjää.


title: Vaajakosken historia

text: 1930-luvun alussa Vaajakoskella oli mahdollisuus monenlaiseen harrastustoimintaan: työväentalolla urheiltiin, esitettiin näytelmiä ja järjestettiin juhlia. SOK tarjosi asukkaille lainakirjaston, lukusalin ja luistinradan.Kolu 2011, s. 127 Vaajakoskelle perustettiin 1931 marttayhdistys, johon liittyi heti 50 jäsentä. Marttakerho järjesti ompelu- ja ruoanlaittokursseja sekä viljeli SOK:n lahjoittamaa 32 aarin puutarhatonttia.Kolu 2011, s. 132-133


title: Vaajakosken historia

text: Vaajakosken keskustan ilme muuttui täysin 1930-luvun lopulla. Nykyisen Vaajakoskentien pohjoispuolelle rakennettiin kahden perheen puisia omakotitaloja, eteläpuolelle kerrostaloja, joissa oli sekä asuntoja että liikehuoneistoja.Kolu 2011, s. 122. Keskustaan Savonmäen alapuolelle rakennettiin urheilukenttä 1936. Naissaaren itäpuolelle valmistui uusi vesivoimalaitos vuonna 1942.


title: Vaajakosken historia

text: Vaajakosken baptistiseurakunta perustettiin vuonna 1920, jolloin siihen liittyi 16 jäsentä. Postityöntekijät Matti ja Aino Lehtonen toimivat seurakunnan johdossa 1928–1946. Tänä aikana seurakunnan koko kasvoi huomattavasti. Kirkkorakennus Savonmäkeen valmistui 1932.


title: Vaajakosken historia

text: Sisällissodan jälkeen työväenliike jakautui kahtia sosiaalidemokraatteihin ja vasemmistososialisteihin. Vasemmistososialistien toiminta hiipui 1920-luvun aikana, kun heidän valtakunnalliset järjestönsä yksi toisensa jälkeen kiellettiin.Kolu 2011, s. 70. Kuitenkin vielä 1928 Vaajakosken taajaväkisen yhdyskunnan ensimmäisissä vaaleissa vasemmistososialistit saivat valtuustopaikoista viisi, sosiaalidemokraatit kolme ja oikeisto kaksi. Vuoden 1930 eduskuntavaaleissa SDP sai Vaajakoskella äänistä 88,1 prosenttia. Maailmansotien välisenä aikana suojeluskunnan toiminta paikkakunnalla jatkui aktiivisena. Suojeluskunta rakensi oman talon ja ampumaradan 1930-luvulla Haapaheikkiin.


title: Vaajakosken historia

text: Sodan aikana Vaajakosken martat avustivat rintamasotilaita ja opastivat ruokien ja vaatteiden valmistusta pula-ajan raaka-aineista. Vaajakoskea ei pommitettu sota-aikana, mutta Jyväskylää pommittaneet viholliskoneet lensivät Vaajakosken yli ja Kanavuorella oli ilmatorjuntajaos.


title: Vaajakosken historia

text: Vuosina 1920–1955 Vaajakoski oli pääosin maalaiskuntaan kuuluva itsehallinnollinen taajaväkinen yhdyskunta. Osa Vaajakoskesta kuului kuitenkin Laukaaseen, ja kuntien välinen raja jakoi yhdyskunnan hankalasti kahtia. Raja kulki Naissaaressa siten, että osa saaresta kuului Laukaaseen ja osa Jyväskylän maalaiskuntaan. Kuntien rajaa tarkistettiin ensimmäisen kerran 1931, jolloin muun muassa Janakka liitettiin maalaiskuntaan, mutta Naissaaren jako päättyi vasta 1947.


title: Vaajakosken historia

text: Taajaväkisen yhdyskunnan hallinto yritti muodostaa Vaajakoskesta kauppalan monta kertaa. Ensimmäinen hakemus kauppalasta tehtiin 1928. Valtioneuvoston asettamat selvitysmiehet kannattivat koko maalaiskunnan liittämistä Jyväskylän kaupunkiin eivätkä katsoneet Vaajakosken kauppalaa tarpeelliseksi. Myös SOK vastusti kauppalahanketta,Kolu 2011, s. 118-121. vaikka oli aiemmin kannattanut taajaväkisen yhdyskunnan perustamista. SOK:n mielestä kauppala olisi ollut liian pieni ja sen valtuusto liian vasemmistolainen.


title: Vaajakosken historia

text: Sotien jälkeisinä vuosikymmeninä Vaajakoskelle rakennettiin paljon omakotitaloja ja Wessmanninmäelle lisää kerrostaloja. SOK järjesti sodasta palaaville rintamamiehille omakotitaloja varten pitkäaikaista halpakorkoista lainaa. Aiemmin SOK:n tehdastyöläiset olivat asuneet ahtaasti ja vaatimattomasti verrattuna toimihenkilöihin, mutta omakotirakentaminen paransi työläisten asuinoloja huomattavasti. Vaajakoskelle muutti runsaasti siirtoväkeä, joista suurin osa tuli Sortavalan maalaiskunnasta. Vaajakosken Lions Club perustettiin 1956 ja Vaajakosken sotaveteraanit ry 1966.


title: Vaajakosken historia

text: Vuonna 1953 Vaajakosken työväenyhdistykselle valmistui uusi talo, joka sai nimekseen Urheilutalo. Siihen sisältyi paini-, voimistelu- ja kerhotiloja, juhlasali, ravintola sekä vahtimestarin asunto. Juhlasalissa järjestettiin tansseja ja esitettiin elokuvia. Evankelisluterilaisen seurakunnan Vaajakosken kirkko valmistui 1954. Kirkkorakennuksen on suunnitellut arkkitehti Armas Lehtinen seurakuntataloksi.


title: Vaajakosken historia

text: 1950-luvulla SOK laajensi tehdastoimintaansa Sammallahteen, johon valmistui puusepäntehdas 1951 ja uusi saha 1956. Vuonna 1958 alueelle valmistui vielä yksi uusi tehdas, lastulevytehdas Sokopan. Se tuhoutui useita henkiä vaatineessa räjähdysmäisessä tulipalossa keväällä 1966. Tilalle rakennettu uusi entistä suurempi Sokopan otettiin käyttöön jo 1968.


title: Vaajakosken historia

text: Taajaväkisen yhdyskunnan lakkauttamisen jälkeen Vaajakoskella ei ollut tarkasti määriteltyjä rajoja. Vähitellen alettiin puhua Vaajakoski–Jyskän taajamasta, joka ulottui Haapaniemen eteläkärjestä pohjoiseen Kivilammen asuinalueelle. Lännessä alue päättyi kaupungin rajalle ja idässä Kanavuoren rinteille.


title: Vaajakosken historia

text: Vaajakosken terveyskeskus valmistui 1970 ja uimahalli 1977. Uusia liiketiloja rakennettiin 1970-luvulla, jotta vaajakoskelaiset kävisivät ostoksilla omalla paikkakunnallaan Jyväskylän keskustan sijaan. Wessmanninmäelle valmistui 1971 uusi liikekeskus, johon tuli muun muassa ruokakauppa Koski-Market, autovarustekauppa, pullapuoti ja R-kioski. Sen tieltä purettiin vanha puutalo, jossa oli ollut Koskisen kauppa. Vaajalan tavaratalo valmistui Vaajakoskentien ja Urheilutien väliselle alueelle joulukuussa 1972. Sen tieltä purettiin useita puutaloja.


title: Vaajakosken historia

text: 1970-luvulla rakennettiin Linnan kerrostalolähiö, jota aluksi kutsuttiin Linnanharjuksi. Se rakennettiin SOK:n lahjoittamalle maalle. Sen alle jäi suuri osa SOK:n puutarhaa. Ensimmäinen Linnan kerrostaloista valmistui 1972. Samana vuonna valmistuivat myös Kotimäen kerrostaloalueen kolme ensimmäistä taloa. Vuonna 1974 perustettiin Myyntivirta Oy:n painotalo uuteen Varaslahden teollisuushalliin. "Vaajakoski-lehti" ilmestyi vuosina 1970–1980.


title: Vaajakosken historia

text: Oppikoulun saamiseksi paikkakunnalle perustettiin vuonna 1943 Vaajakosken yhteiskoulun kannatusyhdistys. Yhdistys sai nopeasti kerätyksi lahjoituksina toimintaansa vaaditun puolen miljoonan markan alkupääoman. Suurin lahjoittaja oli SOK. Koulu aloitti toimintansa 1943 Liekkilässä Varassaaressa. Tammikuussa 1954 otettiin käyttöön Savonmäen uusi koulurakennus. Ensimmäiset ylioppilaat uudesta koulusta valmistuivat vuonna 1956. Vuonna 1973 Vaajakosken yhteiskoulu jaettiin lukioksi ja peruskoulun yläasteeksi.


title: Vaajakosken historia

text:
Vaajakosken kansakoulu siirtyi 1959 uuteen rakennukseen Wessmanninmäelle, jonne valmistui 1966 oma rakennus myös jatkoluokille, kansalaiskoululle.
Vaajakosken tehtailla oli vuosina 1951–1980 oma ammattikoulu. Koulussa oli puu- ja metallityöosastot, ja se kesti harjoitteluineen neljä vuotta. Koulu muutettiin kaksivuotiseksi valtion ammattikouluksi 1980.


title: Vaajakosken historia

text: Kuohu oli TUL:n paras painiseura 1940-luvun puolivälissä. Se harjoitti myös naisvoimistelua ja yleisurheilua. 1960-luvulla yhdistyksen vahva laji oli jääkiekko. Jääurheiluseura Vaajakosken Pelikaanit perustettiin 1957, ja Kuohun jääkiekkotoiminta siirtyi Pelikaaneihin 1969. 1970-luvun alkupuolella Kuohun toiminta oli vähäistä, mutta 1977 alkoi uusi nousukausi uuden puheenjohtajan Hugo Monosen ja häntä seuranneen puheenjohtaja Eino Hentusen ansiosta. Viime vuosikymmeninä seura on keskittynyt painiin, voimisteluun ja yleisurheiluun.


title: Vaajakosken historia

text: Toisen maailmansodan jälkeen porvaripuolueiden kannatus alkoi nousta. Vuoden 1945 kunnallisvaaleissa uudelleen laillisen toiminnan aloittaneiden kommunistien eli kansandemokraattien kannatus oli Vaajakosken äänestysalueella lähes 50 prosenttia. Vuonna 1956 kansandemokraattien kannatus laski ja sosialidemokraattien nousi.


title: Vaajakosken historia

text: Vaajakosken työväenyhdistys erosi SDP:stä 1959 ja liittyi Työväen ja pienviljelijöiden sosialidemokraattiseen liittoon. Puolueesta eroamista vastustaneet olivat jo aiemmin siirtyneet Kanavuoren työväenyhdistykseen, joka muutti nimensä Vaajakosken sosialidemokraatit ry:ksi. Vuonna 1972 yhdistykset yhdistyivät nimellä Vaajakosken työväenyhdistys. Sen puheenjohtajaksi tuli Eino Hellman, joka oli toiminut Vaajakosken sosialidemokraattien puheenjohtajana 1964–1972. Hän jatkoi työväenyhdistyksen puheenjohtajana vuoteen 1982.


title: Vaajakosken historia

text: Vuonna 1970 valmistui uusi Jyväskylä–Kuopio-tie, valtatie 9. Se paransi yhteyksiä itään ja lyhensi huomattavasti matkaa Vaajakosken ja Leppälahden välillä. Vuonna 1978 valmistunut Vaajakosken moottoritie nopeutti yhteyttä Jyväskylän keskustaan.


title: Vaajakosken historia

text: Vaajakosken rautatieasemalla pysähtyvien henkilöjunien määrä oli vuonna 1965 kaksikymmentä junaa vuorokaudessa, 1975 kaksitoista ja vuonna 1985 enää seitsemän. Määrä väheni keväällä 1988 kolmeen, kun kiskobussit ("Lättähatut") lopettivat liikennöinnin. Asema muutettiin miehittämättömäksi keväällä 1990. Viimeiset matkustajajunat pysähtyivät Vaajakoskella vuonna 1992.


title: Vaajakosken historia

text: Vaajakosken rautatieasema oli aiemmin myös vilkas tavaraliikennepaikka, mutta SOK:n tehtaiden lakkauttamisen ja maantiekuljetusten lisääntymisen vuoksi se on hiljentynyt. Vuonna 1990 asemalle saapui 4 000 tonnia tavaraa ja sieltä lähti 3 000 tonnia. Vuonna 1950 vastaavat luvut olivat 24 000 tonnia ja 22 000 tonnia.


title: Vaajakosken historia

text: Myös tukinuitto hiljeni. Vuosina 1945–1961 Vaajakosken erottelupaikan kautta uitettiin 8–12 miljoonaa tukkia vuodessa. Tukinuiton merkitys alkoi vähentyä 1950-luvulla maantiekuljetusten lisääntyessä. Seuraavalla vuosikymmenellä tukkien kuljetus välillä Suolahti–Jyväskylä siirtyi paljolti rautatielle, ja tukkilaiselämä Vaajakoskella päättyi. Viimeinen uittokesä oli 1964, jolloin Vaajakosken kautta kulki enää kaksi miljoonaa tukkia.


title: Vaajakosken historia

text: Vaajakosken tehtaiden toiminta oli laajimmillaan 1970-luvun lopulla: paikkakunnalla toimi kymmenen eri tehdasta apulaitoksineen. Niiden työntekijämäärä oli silloin noin 2 000.Kolu 1992, s. 20. Lisäksi Osuusliike Vaajalan palveluksessa oli paljon työntekijöitä, vuonna 1970 noin 230.


title: Vaajakosken historia

text: SOK ajautui 1970-luvulla vakaviin taloudellisiin vaikeuksiin ja alkoi sen vuoksi uudistaa toimintaansa ja luopui teollisuudesta 1980-luvun alussa. Myös Vaajakosken tehtaat lakkautettiin, ja lopullisesti SOK:n teollisuustoiminta Vaajakoskella päättyi vuonna 1990 sen luopuessa kirjapainostaan. Tehdasrakennukset ovat edelleen käytössä. Niissä on pääasiassa pienteollisuutta ja muita yrityksiä.Kolu 1992, s. 21 Vaajakosken säilynyt vanha teollisuusmiljöö on valtakunnallisesti merkittävä rakennettu kulttuuriympäristö.


title: Vaajakosken historia

text:
Vaajakosken kohinat ry perustettiin 1982, ja se on vuosittain järjestänyt Vaajakosken kohinat -kesätapahtuman. Vuosina 1992–1994 Vaajakoskella ilmestyi jälleen paikallislehti "Vaajakoski". Vuodesta 1996 alkaen on ilmestynyt paikallislehti "Wessmanni".
Vuonna 1987 Vaajakosken kirjasto muutti uuteen Urheilutien varrella olevaan taloon. 1990-luvulla keskustan puutaloja purettiin lisää Kelan konttorin ja vanhusten palvelutalo Väkkärän tieltä. Kahdeksan kahden perheen omakotitaloa on yhä jäljellä Kakaravaara-nimisellä kadulla.


title: Vaajakosken historia

text: Tukinkuljetus palasi Vaajakoskelle vähäksi aikaa vuonna 1993, jolloin tukkeja alettiin kuljettaa nippuina pitkin juuri valmistunutta Vaajakosken kanavaa. Puunkuljetus kanavalla kuitenkin loppui vuonna 2002. Uitot olivat vilkkaimmillaan 1995, jolloin kanavasta kulki puuta 160 000 kuutiota.


title: Vaajakosken historia

text: Tavaratalo Vaajalan rakennus purettiin 1990-luvun puolivälissä, vaikka sillä oli ikää vasta vähän yli 20 vuotta. Tilalle rakennettiin uusi myymälärakennus, johon tulivat S-market ja Alko. Uutta rakennusta pidettiin onnistuneena. Samoihin aikoihin Vaajakosken keskustan hieman rappeutunutta ilmettä kohennettiin puuistutuksilla ja uusilla katuvaloilla. Istutuksista huolehti 1990-luvun alussa perustettu Viihtyisä Vaajakoski -työryhmä.


title: Vaajakosken historia

text: Menestynyt uusi vaajakoskelainen yritys on Hikinoro Oy, joka muutti Vaajakoskelle 1997 ja nousi laajennetuissa tiloissaan maailman suurimmaksi kengän välipohjien valmistajaksi.


title: Vaajakosken historia

text: 1990-luvun lopulla kiisteltiin kauppias Paavo Varoninin talon säilyttämisestä. Viihtyisä Vaajakoski -työryhmän mielestä talo olisi pitänyt kunnostaa ja avata yleisölle. Maalaiskunnan kaavoituspäällikön mielestä talolla ei ollut taiteellisia arvoja tai historiallista merkitystä. Sivistyslautakunta totesi Varoninin talon olevan paikallishistoriallisesti arvokas kiinteistö. Talon säilyttämisen puolesta kerättiin 400 nimeä. Talo kuitenkin purettiin, ja sen paikalle rakennettiin vuonna 2008 talo, johon tuli apteekki ja asuinhuoneistoja.


title: Vaajakosken historia

text:
Maalaiskunnan liittymisestä kaupunkiin oli keskusteltu vuosikymmeniä. Vaajakosken kunnallispoliitikoista enemmistö oli ollut vastaan. Tilanne muuttui maalaiskunnan talouden heikentyessä ja uuden nuoremman sukupolven tultua päättäjiksi ja viranhaltijoiksi.
Kansanedustaja ja kunnanvaltuutettu Matti Lahtinen muistelee:
Vuoden 2009 alussa Vaajakoskesta tuli kuntaliitoksen kautta osa uutta Jyväskylän kaupunkia. Kaupunkiin liittymisen jälkeen Vaajakoskesta tuli Jyväskylän 69. kaupunginosa. Se muodostaa yhdessä Jyskän ja muiden naapurikaupunginosien kanssa Jyväskylän tilastollisen suuralueen Vaajakoski–Jyskä, jonka asukasluku on noin 14 600.


title: Vaajakosken historia

text:
Vaajakosken kansakoulun ja kansalaiskoulun rakennukset purettiin 2004, ja tilalle rakennettiin uusi koulu, joka toimii nykyään yhtenäiskouluna nimellä Vaajakummun koulu. Vaajakosken lukio lakkautettiin 2009. Jo edellisenä vuonna lukion toiminta oli siirtynyt väistötiloihin Jyväskylän keskustaan. Kesällä 2008 tehtiin päätös Savonmäen vanhojen koulurakennusten purkamisesta ja uuden koulun rakentamisesta. Se valmistui vuoden 2011 lopulla ja otettiin käyttöön vuoden 2012 alussa nimellä Vaajakosken koulu. Se on nykyisin noin 530 oppilaan yläkoulu.
Vaajakosken kirkon kaksinkertaiseksi kasvattaneen laajennuksen 2001 suunnittelivat arkkitehdit Jussi Kantonen ja Tuija Ilves. Aiemmin kirkko oli peruskorjattu 1980-luvun alussa. Syksyllä 2013 valmistui uusi kauppakeskus Vaajala vanhan makeistehtaan viereen radan varteen. Siihen muuttivat muun muassa S-market, apteekki ja kahvila Caffitella. Entisen S-marketin kiinteistön osti kaupunki, joka purki talon. Sen paikalle tulee uusi terveyskeskus.


title: Vaajakosken historia

text: Kaupunki järjesti arkkitehtuurikilpailun Vaajakosken keskustan kehittämiseksi. Kilpailussa haluttiin löytää suunnitelma, joka yhdistäisi Vaajavirran rannan ja Vaajakosken ydinkeskustan toiminnalliseksi kokonaisuudeksi. Kilpailun voitti 2010 arkkitehti Petri Laaksosen ehdotus ”Viilto”.


title: Vaajakosken historia

text: Suurimpia muutoksia Vaajakoskella 1980- ja 1990-luvuilla olivat SKDL:n ja sen seuraajan vasemmistoliiton kannatuksen heikentyminen, keskustan nousu vahvimmaksi porvaripuolueeksi sekä vihreiden tulo politiikkaan. Sosialidemokraatit ovat säilyneet alueella vahvana vaikuttajana.


title: Vaajakosken historia

text: Vaajakoski jakaantuu nykyisin useaan äänestysalueeseen. Seuraavassa oleva taulukko vuoden 2008 kunnallisvaaleista on koottu kolmen Vaajakosken seudulla sijaitsevan äänestyspaikan tuloksista, eivätkä siinä ole mukana ne Kotimäen asukkaat, jotka äänestävät Jyskän äänestysalueella, eivätkä ne Haapaniemen asukkaat, jotka äänestävät Haapaniemen äänestysalueella.


title: Vaajakosken historia

text: Kirjailija Keijo Siekkisen romaani "Kuusitoistamiehinen pyramidi" vuodelta 1981 keskittyy Vaajakosken historiaan. Martti Hovilan "Koskikylän tarinoita" on kokoelma kertomuksia Vaajakoskelta eri vuosikymmeniltä. Tarinat julkaistiin alun perin "Vaajakoski-lehdessä" 1970-luvulla ja kirjana 1997. Ne perustuvat paljolti kirjoittajan omaan lapsuuteen ja nuoruuteen. Hovila on myös julkaissut Vaajakoskelle sijoittuvan romaanin "Pitkien piippujen varjossa" vuonna 2000.


title: Ampuminmaa

text: Ampuminmaa on saari Naantalissa Rymättylän alueella. Saaren pinta-ala on 0,96 neliökilometriä ja vakituisia asukkaita on 5. Vapaa-ajan asuntoja saarella on 59 (pois lukien vapaa-ajan asunnot, joissa asutaan pysyvästi). Saarelle ei ole kiinteää tieyhteyttä.


title: Ampuminmaa

text: Ampuminmaa sijaitsee Otavan ja Saloluodon saarten välissä. Saari on luode-kaakko-suunnassa pitkulainen ja sen suurin pituus on noin 2,5 kilometriä.


title: At the Devil’s Studio 1990

text: At the Devil's Studio 1990 on suomalaisen black metal -yhtye Beheritin kuudes studioalbumi. Albumi oli määrä julkaista 90-luvun alkupuolella Turbo Musicin kautta, mutta se lykkääntyi keskinäisten ongelmien vuoksi. Yhtyeen rumpali Sodomatic Slaughter löysi albumin masternauhan omasta henkilökohtaisesta kokoelmastaan elokuussa 2010. Albumi julkaistiin lopulta kesäkuussa 2011 levymerkillä Kvlt.


title: At the Devil’s Studio 1990

text: Kaikki kappaleet säveltänyt ja sanoittanut Nuclear Holocausto Vengeance.


title: Auva

text: Auva on saari Naantalissa Merimaskun alueella. Saaren pinta-ala on 0,07 neliökilometriä ja vakituisia asukkaita on 2. Vapaa-ajan asuntoja saarella on 9 (pois lukien vapaa-ajan asunnot, joissa asutaan pysyvästi). Saarelle ei ole kiinteää tieyhteyttä.


title: Auva

text: Auva sijaitsee kahden suuren saaren välissä: lännessä Otava ja idässä Luonnonmaa, sekä kaksi pienempää saarea: pohjoisessa Kaita ja etelässä Särkkä. Saaren suurin pituus on noin 460 metriä.


title: Celebrate the Dead

text: Celebrate the Dead on suomalaisen black metal -yhtye Beheritin EP-levy, joka julkaistiin 3. toukokuuta 2012. Se sisältää Helsingissä ja Bangkokissa heinäkuussa 2008 nauhoitettua demomateriaalia.


title: CODATA

text: CODATA ("Committee on Data for Science and Technology") on tiedejärjestö, joka on esimerkiksi määritellut Avogadron vakion.


title: Haapaluoto

text: Haapaluoto on saari Naantalissa Merimaskun alueella. Saaren pinta-ala on 0,15 neliökilometriä ja vakituisia asukkaita on kaksi. Vapaa-ajan asuntoja saarella on viisi, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.


title: Haapaluoto

text: Haapaluoto sijaitsee Otavan länsipuolella monen pienen saaren ympäröimänä. Saaren suurin pituus on noin 660 metriä.


title: Isopaasi

text: Isopaasi on saari Naantalissa Merimaskun alueella. Saaren pinta-ala on 0,16 neliökilometriä, ja vakituisia asukkaita on yksi. Vapaa-ajan asuntoja saarella on kaksi, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.


title: Isopaasi

text: Isopaasi sijaitsee Otavan länsipuolella monen pienen saaren ympäröimänä. Saaren suurin pituus on noin 570 metriä.


title: Rosalba Carriera

text: Rosalba Giovanna Carriera (7. lokakuuta 1675 Venetsia – 15. huhtikuuta 1757 Venetsia) oli venetsialainen rokokooajan taidemaalari, joka tunnettiin erityisesti muotokuvistaan ja miniatyyreistään sekä pastellivärien käytöstään. Carriera nousi tunnetuksi nuuskarasioihin maalaamistaan miniatyyrimuotokuvista, ja hän oli ensimmäinen, joka käytti niiden pohjana norsunluun väriä. Miniatyyriensä ansiosta Carriera sai roomalaisen Pyhän Luukkaan akatemian jäsenyyden 25. ikävuoteensa mennessä, ja hänestä tuli suosittu muotokuvamaalari Venetsiassa. Carriera siirtyi Pariisiin vuosiksi 1720–1721 ja saavutti sielläkin suosiota. Hän sai paljon tilauksia, joista yhden lapsikuningas Ludvig XV:n muotokuvasta. Hän pääsi myös Ranskan kuninkaallisen akatemian jäseneksi. Vuonna 1730 hän maalasi lyhyen aikaa Wienin hovissa. Carriera menetti näkönsä viimeisinä vuosinaan ja kuoli Venetsiassa 81-vuotiaana.


title: Kairamaa

text: Kairamaa on saari Naantalissa Merimaskun alueella. Saaren pinta-ala on 0,76 neliökilometriä, ja vakituisia asukkaita on yksi. Vapaa-ajan asuntoja saarella on 18, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.


title: Kairamaa

text: Kairamaa sijaitsee Otavan luoteispuolella, lähimmillään noin 180 metrin etäisyydellä. Saari on lounas–koillinensuunnassa pitkulainen, ja sen suurin pituus on noin 1,6 kilometriä.


title: Kaita (Naantali)

text: Kaita on saari Naantalissa Merimaskun alueella. Saaren pinta-ala on 0,63 neliökilometriä, ja vakituisia asukkaita on kolme. Vapaa-ajan asuntoja saarella on 32, pois lukien vapaa-ajan asunnot, joissa asutaan pysyvästi. Saarelle ei ole kiinteää tieyhteyttä.


title: Kaita (Naantali)

text: Kaita sijaitsee kahden suuren saaren välissä: lännessä Otava ja idässä Luonnonmaa, sekä kaksi pienempää saarea: pohjoisessa Mustike ja Vaivo sekä etelässä Auva. Saari on pohjois-etelä-suunnassa pitkulainen ja sen suurin pituus on noin 1,87 kilometriä.


title: Helly Luv

text: Helly Luv (oik. Helan Abdulla, s. 16. marraskuuta 1988 Urmia, Iran) on Suomessa varttunut kurdilainen näyttelijä ja laulaja, joka nykyään vaikuttaa Los Angelesissa ja viettää lisäksi osan ajastaan Kurdistanin pääkaupungissa Arbilissa.


title: Helly Luv

text: Luv syntyi Iranissa, josta hänen perheensä pakeni heti Luvin syntymän jälkeen pakolaisleirille Turkkiin. Vajaan vuoden kuluttua perhe sai turvapaikan Suomesta ja heidät sijoitettiin asumaan Lahteen. Tanssia ja pianonsoittoa harrastanut Luv muutti 18-vuotiaana Los Angelesiin luomaan omaa laulajan- ja näyttelijänuraansa.


title: Helly Luv

text: Luvin ensimmäinen single "Risk it All" julkaistiin vuonna 2013. Kappaleesta tehdyn musiikkivideon johdosta hän on kertonut saaneensa tappouhkauksia ääri-islamilaisilta ryhmiltä. Ensimmäisen elokuvaroolinsa Luv teki kurdilaisessa elokuvassa "Mardan", joka tuli ensi-iltaan syyskuussa 2014.


title: Helly Luv

text: Helly Luv on perustanut "Luv House" -nimisen Kurdistanissa toimivan eläinsuojelujärjestön. Hänen äitinsä kuului Kurdistanin itsenäisyyden puolesta taisteleviin peshmerga-sisseihin ja myös Luv on vieraillut heidän luonaan Pohjois-Irakin kurdialueilla. Heinäkuussa 2014 hän oli paikalla ääri-islamilaista Isis-järjestöä vastaan käytyjen taistelujen aikana.


title: Norsunluurannikonkoro

text: Norsunluurannikonkoro on mandelainen kieli, jota puhuu äidinkielenään ihmistä Worodougoun alueella Norsunluurannikolla. Se kuuluu mandelaisten kielten manding-haaraan ja sen läheisiä sukukieliä ovat muun muassa kojaga, bambara ja djula. Kojagan ja norsunluurannikonkoron puhujat ymmärtävät suureksi osaksi toisiaan.


title: Wolf Haas

text: Wolf(gang) Haas (s. 14. joulukuuta 1960 Maria Alm am Steinernen Meer, Salzburg, Itävalta) on itävaltalainen kirjailija. Hän on tullut tunnetuksi erityisesti rikosromaaneistaan, ja hänelle on myönnetty saksalainen Deutscher Krimipreis.


title: Wolf Haas

text: Haas on opiskellut Salzburgin yliopistossa psykologiaa ja germanistiikkaa ja väitellyt aiheesta "Die sprachtheoretischen Grundlagen der Konkreten Poesie". Hän työskenteli yliopistonlehtorina 1988–1990 Swansean yliopistossa.


title: Wolf Haas

text: 1996–2003 hän kirjoitti seitsemän rikosromaania, joista kuudessa päähenkilö on yksityisetsivä Simon Brenner. Neljästä niistä on tehty elokuva, "Komm, süßer Tod", "Silentium", "Der Knochenmann" ja "Das ewige Leben". Viimeinen on tulossa ensi-iltaan 2015. Romaanissa "Ausgebremst" Brenner ei esiinny, ja sen aihepiiri liikkuu Formula 1 -maailmassa. Vuonna 2009 hän palasi jälleen rikosromaanin pariin teoksella "Der Brenner und der liebe Gott", päähenkilönä Brenner.


title: Bani

text: Bani on Nigerin oikeanpuoleinen sivujoki Malissa. Sen pituus on 416 kilometriä ja valuma-alueen laajuus 130 000 neliökilometriä.


title: Bani

text: Joki saa alkunsa Norsunluurannikolta virtaavista Baoulé- ja Bagoéjoista, jotka yhtyvät Dioïlan lähellä. Se virtaa tasangolla hitaasti kohti itää ja kääntyy sitten vähitellen kohti pohjoista. Sanin kaupungin alapuolella Bani muodostaa laajan tulva-alueen, joka yhtyy Djennén tienoilla Nigerin sisämaasuistoon. Joki laskee Nigeriin Moptin kaupungin luona. Tärkein sivujoki on Sikasson koillispuolelta virtaava Banifing (yksi monista samannimisistä joista).


title: Bani

text: Banin keskimääräinen virtaus Dounan mittausasemalla on 513 kuutiometriä sekunnissa. Virtaus on suurimmillaan elokuusta marraskuuhun. Joinakin vuosina joki on maaliskuusta kesäkuuhun kokonaan kuiva.


title: Bani

text: Sanin lähelle rakennettiin vuonna 2006 keinokastelua varten Talon säännöstelypato. Suunnitteilla on myös padon rakentaminen Djennén lähelle.


title: Dimorphanthera

text: Dimorphanthera on kanervakasvien heimoon kuuluva suku. Suvun lajeja tavataan Papua-Uudessa-Guineassa.


title: Canon de 100 mm modèle 1968

text: Canon de 100 mm modèle 1968 on Ranskan laivaston käytössä oleva 100 millimetrin ja 55 pituuskaliiperin laivatykki. Se on kevennetty versio edeltäneestä vuoden 1953 mallista mahdollistaen täysin automaattisen tulitoiminnan. Tykin kehittyneempiin versioihin on lisätty laskentatietokone.


title: Canon de 100 mm modèle 1968

text: Tykin torni poikkeaa edeltäneestä mallista yhdestä valvontakuvusta tornin vasemmassa reunassa.


title: Canon de 100 mm modèle 1968

text: Modèle 1968 CADAM () eli kehittynyt tulitoiminta on 1980-luvulla toteutettu kehityshanke. Modernisointien yhteydessä osa vanhemmistakin aluksista on varustettu tällä aseella.


title: Canon de 100 mm modèle 1968

text: Modèle 1968-II tai Modèle 100 TR () oli 1990-luvun kehityshanke, jossa pyrittiin parantamaan tykin toimintavarmuutta ja käytettävyyttä. Tykkitorni valmistettiin komposiittimateriaalista tutkaheijastuksen pienentämiseksi. Malli on helposti erotettavissa edeltäjistään kulmikkaammasta muodostaan ja etuseinän portaiden puuttumisesta sekä valvontakuvun puuttumisesta.


title: Canon de 100 mm modèle 1968

text: Ranskan laivastossa asetta on asennettu ainakin seuraaviin aluksiin:


title: Pyrrolidoni

text: Pyrrolidoni eli pyrrolidinoni eli "2-Pyrrolidinoni" tai γ-butyrolaktaami (CHNO) on laktaameihin kuuluva heterosyklinen orgaaninen yhdiste. Yhdistettä käytetään lähtöaineena sekä liuottimena orgaanisen kemian synteeseissä valmistettaessa muun muassa polymeerejä ja lääkeaineita.


title: Pyrrolidoni

text: Huoneenlämpötilassa pyrrolidoni on vaaleankeltaista nestettä tai valkoisia levymäisiä kiteitä. Yhdiste liukenee hyvin veteen ja moniin orgaanisiin liuottimiin kuten alkoholeihin, ketoneihin, dietyylieetteriin, etyyliasetaattiin, kloroformiin ja bentseeniin. Pyrrolidonin reaktiot ovat laktaameille tyypillisiä. Se muun muassa hydrolysoituu γ-aminovoihapoksi vetykloridin ja väkevien emäsliuosten vaikutuksesta, muodostaa suoloja alkalimetallien kanssa ja sen typpiatomi voidaan asyloida tai alkyloida. Anionisten kationien vaikutuksesta pyrrolidoni polymeroituu polypyrrolidoniksi (Nylon-4).


title: Pyrrolidoni

text: Suuressa mittakaavassa pyrrolidonia valmistetaan lähinnä butyrolaktonin ja ammoniakin välisellä reaktiolla 250–290 °C:n lämpötilassa ja 8–9 MPa:n paineessa. Reaktiossa voidaan käyttää katalyyttinä magnesiumsilikaatteja. Reaktiossa käytetään ammoniakkiylimäärää. Pienempiä määriä yhdistettä voidaan valmistaa kuumentamalla γ-aminovoihappoa yli 200 °C:n lämpötilaan, pelkistämällä meripihkaimidiä elektrolyyttisesti tai katalyyttisesti, allyyliamiinin karborbonylointi, sukkinonitriilin vedytys hydrolyyttisissä olosuhteissa tai meripihkahappoanhydridin tai maleiinianhydridin ja ammoniakin reaktiolla jalometallikatalyyttien läsnä ollessa.


title: Pyrrolidoni

text: Tärkein pyrrolidonin käyttökohde on reaktio etyynin kanssa, jossa muodostuu vinyylipyrrolidiinia ja edelleen polyvinyylipyrrolidiinia. Muita yhdisteestä saatavia kemikaaleja ovat muun muassa lääkkeenä käytettävä pirasetaami ja liuottimena käytettävä N-metyylipyrrolidoni. Yhdistettä voidaan käyttää myös korkealla kiehuvana liuottimena polymeerien valmistuksessa, polymeerien pehmentimenä, musteissa sekä lattiavahoissa ja kerosiinin värinpoistoon. Liuottimena se ei kuitenkaan ole typpeen sitoutuneen reaktiivisen vetyatomin vuoksi yhtä käytetty kuin N-metyylipyrrolidoni


title: Äetsän rautatieasema

text: Äetsän rautatieasema () on rautatieliikennepaikka -radalla Sastamalassa, Äetsän ja sitä aiemman Keikyän entisen keskustaajaman Pehulan pohjoispuolella.


title: Äetsän rautatieasema

text: Liikennepaikka avattiin vuonna 1902, kun isännöitsijä Alfred Viljanen oli anonut pysäkkiä Kauvatsan ja Kiikan välille. Samassa yhteydessä rakennettiin myös tieyhteys Kiikasta Äetsän ja Keikyän kautta Kauvatsalle helpottamaan Äetsän villakehruutehtaan ja konepajan tuotteiden kuljettamista. Pysäkin nimeksi suunniteltiin perustettaessa Keikyää, mutta nimivalinta kohdistui lopulta Äetsään tehtaiden tunnettuuden perusteella.


title: Äetsän rautatieasema

text: Bruno Granholmin piirustusten mukaan rakennettua asemarakennusta laajennettiin vuosina 1915 ja 1937. 1910- ja 20-lukujen vaihteessa asemalta kulki kapearaiderata Kokemäenjoen yli Äetsän voimalaitoksen rakennustyömaalle. Vuonna 1937 rakennettiin puolestaan sivuraide kemikaalitehtaalle; liikenne tehtaalle lopetettiin 1990-luvulla ja tehtaan raitelle johtanut linjavaihde on sittemmin purettu. Myös Äetsäntien ylittänyt tasoristeys on purettu. Lyhyitä jaksoja puskittunutta vanhaa rataa on edelleen maastossa. Äetsän entinen asemarakennus purettiin ja siirrettiin muualle keväällä 2016. Nykyisin ratapihan reunalla on vain laitetila.


title: Äetsän rautatieasema

text: Henkilöliikenne lopetettiin vuonna 2003, ja vanha matkustajalaituri purettiin Lielahti–Kokemäki-rataosan perusparannuksen yhteydessä.


title: Priya Sharma

text: Priya Sharma on kuvitteellinen hahmo englantilaisessa saippuasarja Emmerdalessa. Häntä esittää Fiona Wade.


title: Priya Sharma

text: Priya Sharma tapaili Cain Dinglea jonkin aikaa salaa perheeltään. Cain Dingle teki kiusaa Priyan perheelle, esimerkiksi tappoi heidän kissansa ja puhkoi renkaat autosta.


title: Priya Sharma

text: Priya alkoi salaa tapailla kaupanpitäjä David Metcalfea, Eric Pollardin poikaa. Suhteensa he pitävät salassa vankilassa istuvan Alician pojalta Jacobilta. Jacob tärveli Priyan auton, David vain puolusteli Jacobia ja Priya suuttuikin Davidille tästä. Jacob lopulta tunnusti tärvelleensä auton.


title: Socoura

text: Socoura on maalaiskunta ja sen keskuskylä Moptin alueen Moptin piirissä Malissa. Keskuskylä sijaitsee 15 kilometriä Moptista koilliseen. Kunnassa on 42 600 asukasta (vuonna 2009).


title: Socoura

text: Socouran kunnan pinta-ala on 905 neliökilometriä. Se rajoittuu pohjoisessa Moptin piirin Dialloubén, Kounarin ja Fatoman sekä etelässä Koubayen, Soyen ja Sion, idässä Bandiagaran piirin Pignari Banan ja lännessä Ténenkoun piirin Togoro Kotian kuntiin. Socouran kunnan keskellä sijaisee Moptin kaupunkikunta. Seutu kuuluu Sahelin vyöhykkeeseen. Kunnan alueella virtaavat Niger ja sen sivujoki Bani, jotka tulva-aikaan muodostavat lukuisia järviä.


title: Socoura

text: Kuntaan kuuluu 28 kylää, joista puolet sijaitsee Nigerjoen tulva-alueella. Suurimmat kylät ovat Socoura, Diondiori, Djebitaka, Tongorogo ja Nantaka. Asukkaat ovat fulbeja ja heidän entisiä orjiaan rimaibeja, diawandoja, bozoja, markoja ja bambaroita.


title: Socoura

text: Paikallisia elinkeinoja ovat maanviljely, karjanhoito, kalastus, keräily ja kaupankäynti. Kunnan läpi kulkevat maantiet RN6, RN15 ja RN16. Palveluihin kuuluvat kuusi alakoulua, kaksi yläkoulua, kaksi koulutus- ja kehittämiskeskusta (CED), kaksi ammattikoulua ja terveysasema. Socouran kylässä on vesijohtoverkko.


title: Nikhil Sharma

text: Nikhil Sharma on kuvitteellinen hahmo englantilaisessa saippuasarja Emmerdalessa. Häntä esittää Rik Makarem.


title: Nikhil Sharma

text: Nikhil ja hänen veljensä Jai Sharma omistavat makeistehtaan Emmerdalen kylässä. Makeistehtaassa työskentelee hänen tyttöystävänsä Gennie Walker. Nikhil oli aivan palavasti ihastunut assistenttiinsa Gennieen. Gennie ja Nikhil tapailivat, mutta Nikhilin käytöksen vuoksi Gennie ei halunnut tapailla häntä. Gennie tapaili hetken aikaa kylän eläinlääkäriä, Nicky Pritchard. Vasta sen jälkeen Nikhil tajuaa haluavansa Gennien ja alkaa taistella hänestä. Hän saa kuin saakin Gennien takaisin. Gennie tulee raskaaksi Nikhilille ja pelkää kertoa siitä miehelleen. Nikhil luulee Gennien muuttuneen käytöksen johtuvan siitä, että Gennie ei halua olla enää hänen kanssaan. Charity Sharma kuitenkin kertoo Nikhilille Gennien olevan raskaana ja he päättävät palata yhteen. Myöhemmin Nikhil muuttaa Gennien luo ennen lapsen syntymää. Nikhil koettelee Gennien hermoja ostaessaan harjoitteluvauvan. Nikhil ottaa harjoitteluvauvan aivan tosissaan ja tuo sen jopa Villapakkaan. Gennie synnyttää Majatalossa, jossa ovat Chastity Spencer ja Dan Spencer häät menossa.


title: Luettelo RMS Titanicin matkustajista

text: Tämä on luettelo vuonna 1912 uponneen matkustajalaiva "RMS Titanicin" matkustajista. Luettelo on jaoteltu matkustajaluokkien mukaan.


title: Luettelo RMS Titanicin matkustajista

text: Ei selviytynyt


title: Jai Sharma

text: Jai Sharma on kuvitteellinen hahmo englantilaisessa saippuasarja Emmerdalessa. Häntä esittää Chris Bisson.


title: Jai Sharma

text: Jai ja hänen veljensä Nikhil Sharma omistavat makeistehtaan Emmerdalen kylässä. Jai on naimisissa Charity Sharma kanssa. Jai kuitenkin makasi makeistehtaan siivojan kanssa, Rachel Breckle. Rachel odottaa Jaille lasta. Jai halusi Rachelin pitävän lapsen, kun kuuli hänen olevan raskaana. Jain mielestä se voisi olla hänen viimeinen tilaisuus olla isänä, kun ei Mian kanssa ollut sitä mahdollisuutta. Jai halusi Rachelin muuttavan pois kylästä ja vuokrasi hänelle asunnon. Rachel asui siellä vähän aikaa, mutta ei tuntenut paikkaansa kodikseen. Niinpä hän muutti takaisin kylään Jain ostamaan taloon. Charitylle hän sanoi Rachelin vain olevan vuokralla, vaikka hän ei vuokraa maksanut. Charity ei tiedä Jain olevan Rachelin lapsen isä. Rishi Sharma, Jain isä, sai tietää lapsesta, kun löysi makeistehtaan toimistossa olevan Jain pöydän laatikosta ultrakuvan. Jai yritti valehdella sen olevan Nikhilin ja Gennien, mutta kuvassa ollut nimi paljasti sen eikä Rishi uskonut Jain selityksiä.


title: Charity Dingle

text: Charity Dingle (ent. Tate, Sharma, Macey) on kuvitteellinen hahmo englantilaisessa saippuasarja Emmerdalessa. Häntä esittää Emma Atkins.


title: Charity Dingle

text: Charity on Zak Dinglen Obediah-serkun tytär. Vaalea Charity on älykäs katujen kasvatti, joka osaa pitää itsestään huolta ja pitää myös yksityisasiansa ominaan. Hän on kaunis, itsenäinen, päättäväinen ja ahkera nainen. Charityllä on kaksi lasta: aikuinen tytär Debbie entisen miesystävänsä Cain Dinglen kanssa sekä pieni Noah-poika ex-aviomiehensä Chris Taten kanssa. Hänellä on myös ollut lyhyt bi-suhde kuolleen miehensä sisareen Zoe Tateen. Charity oli vain 13-vuotias synnyttäessään Debbien ja antaessaan lapsen pois. Myöhemmin paljastui Debbien olleen Paddyn ja Emilyn sijaislapsi. Debbie halusi tutustua äitiinsä ja Charity puolestaan halusi päästä hänestä eroon ja vastusti pitkään tyttärensä lähestymisyrityksiä. Lopulta hän antoi kuitenkin periksi heränneille äidintunteilleen. Hän tahtoi kuitenkin salata Debbien isän henkilöllisyyden, josta oli kertonut vain Zoelle. Shadrach Dingle kuitenkin paljasti asian, ja Charity joutui selvittelemään vanhoja sotkuja Cainin kanssa. Charity puolestaan halusi pysyä kaukana Cainista, mutta Debbien takia joutui olemaan hänen kanssaan tekemisissä. Suhde Chrisiin alkoi kärsiä tästä, ja Charity aloittikin seksisuhteen Cainin kanssa ja vieteltyään humalassa myös Marlonin, hänellä ei ollut varmuutta siitä, kenen lasta hän odotti raskauden paljastuttua.


title: Charity Dingle

text: Charity on ollut vankilassa miehensä Chris Taten murhasta, mutta hänet vapautettiin syytteistä. Todellisuudessa Chris tappoi itsensä ja lavasti Charityn syylliseksi. Raskaudestaan Charity sai tietää oikeudenkäynnissä. Pian Noahin syntymän jälkeen hän meni Kingeille töihin, vikitteli itselleen johtajan, rikkaan perheenpään Tomin ja sai tämän rakastumaan itseensä ja kosimaan siinä samassa. Lapsensa Charity luovutti Zoelle rahallisen sopimuksen ehdoilla. Aluksi Charity halusi Tomin vain rahojen takia, mutta sittemmin rakastui häneen todella. Jimmy Kingin vaimo Sadie ei alusta saakka hyväksynyt Charityn ja Tomin suhdetta ja yritti sabotoida sitä kaikin tavoin. Lopulta hän lavasti Charityn syylliseksi sulhasen pettämisestään Cainin kanssa eräillä valokuvilla, jotka sulhanen Tom King sai hääpäivän aamuna. Tom jätti Charityn alttarille. Pian Charity kuitenkin tajusi, kuka oli metkujen takana ja päätti kostaa Sadielle. Hän pelehti Sadien miehen Jimmyn kanssa ja kiristi tältä huomattavan summan rahaa. Saatuaan rahansa Jimmyltä Charity näytti Jimmyn syntymäpäivillä videonauhan, jossa he olivat sängyssä. Nauhalla Jimmy todisti, että Sadie oli valehdellut Charityn ja Cainin suhteesta. Charity tajusi, ettei enää voinut jäädä kylään, ja Tomin vetoomuksista huolimatta tämä ei voinut antaa anteeksi epäluottamusta. Charityn voittoa laimensi hieman, että Debbie päätti jäädä kotiin isänsä Cainin kanssa. Charity otti Noahin mukaansa ja lähti kylästä pää pystyssä.


title: Charity Dingle

text: Maaliskuussa 2012 Charity paljastui häissään Debbien poikaystävän Michaelin morsiameksi ja tämän jätettyä hänet ilmaantui Noahin kanssa Emmerdaleen. Hän halusi säilyttää välit tyttäreensä ja tutustua lapsenlapseensa. Cainin kanssa välit olivat sangen kalseat. Charity otti Cainilta rahaa ja lähti kylästä, mutta palasi takaisin ja liittoutui Carl Kingin kanssa päästäkseen jälleen käsiksi Cainin rahoihin. Jonkin aikaa kestänyt viha-rakkaus -suhde päättyi Charityn saatua tarpeekseen Cainin valheista ja likaisista puuhista, tosin Charity on syyllistynyt moiseen itsekin. (UK marraskuu 2009) Nykyään Charity on naimisissa makeistehtaan omistajan Jai Sharman kanssa.


title: Cain Dingle

text: Cain Dingle on kuvitteellinen hahmo englantilaisessa saippuasarja Emmerdalessa. Häntä esittää Jeff Hordley.


title: Cain Dingle

text: Dinglen perheen musta lammas Cain asui Leedsissä Zak Dinglen Shadrach-veljen hulttiopoikana ja ilmaantui Butch-serkkunsa hautajaisiin marraskuussa 2000 (UK maaliskuu 2000). Cainilla on takanaan pitkä rikostausta. Hän on kovapintainen ja kiero, mutta oman perheensä sekä koko Dinglen suvun suojelemisen suhteen mies on ehdottoman tinkimätön. Hän ei epäröi satuttaa henkilöitä, jotka uhkaavat hänen läheisiään, mutta sydäntä hänellä on enemmän kuin tahtoisi näyttää.


title: Cain Dingle

text: Nuorena rajuakin elämää viettänyt, hyväksyntää väärillä tavoilla hakeva mies joutui panemaan elämänsä uusiksi saatuaan tietää Zakin olevankin hänen biologinen isänsä. Ihailun ohessa hän taipui tekemään varsin röyhkeitä temppuja. Cainin nuoruuden ensi-ihastus oli pikkuserkku Charity, jolta hän kuitenkin on saanut usein vain serkullista nälvivää vastakaikua. Varhaisteininä Charity tuli raskaaksi, mutta Cain ei tiennyt asiasta mitään ja poistuikin pitkäksi aikaa kuvioista. Hän raivostui kuullessaan Charityn suhteesta suvun arkkivihollisen Chris Taten kanssa. Suhde naapurinrouvaan Angieen eteni ja myös päättyi traagisesti. Cain ei tiennyt mitä odottaa suhteestaan Angien kanssa, mutta oli omalla tavallaan rakastunut tähän ja pettyi raskaasti, kun Angie pani suhteen poikki. Cain otti käyttöön kovat otteet, yritti tappaa Angien ja alkoi tosissaan vietellä tämän tytärtä. Hän tuhosi lopulta säälimättä koko Reynoldsien perheen elämän. Rakkauselämän karikot heijastuivat kotielämään, kun Zak heitti poikansa lopulta pihalle velipuoli Samin kiusaamisesta. Angien uusi suhde sai Cainissa aikaan mustasukkaisen raivon, hän varasti kännykkäpakun, pakeni sillä poliisia ja takaa-ajo päättyi poliisien ulosajoon ja Angien kuolemaan.


title: Cain Dingle

text: Kun Debbie ilmaantui kuvioihin Paddy ja Emily Kirkin sijaislapsena, Cainille selvisi Charityn olevan tytön biologinen äiti. Cain pelasti lopulta perheensä kiristämällä Charitya tällä tiedolla ja saaden tämän perumaan Chrisin suunnittelemat talokaupat. Melkoinen järkytys Cainille oli se, kun Shadrach paljasti tämän olevan Debbien isä. Lopulta hän nautti saadessaan viettää aikaa teiniksi varttuneen tyttärensä kanssa.


title: Cain Dingle

text: Chris Taten kuolemaan liittyvässä oikeudenkäynnissä Cain kieltäytyi todistamasta ja joutui joksikin aikaa linnaan. Kuultuaan Charityn odottavan lasta, hän uskoi vahvasti olevansa lapsen isä, kunnes toisin todistettiin. Myöhemmin Cain joutui setvimään tyttärensä miessotkuja kovistellen muun muassa Dazia ja Ethania. Hirvein isku Cainille oli lopulta Debbien ja Andyn suhteen paljastuminen.


title: Cain Dingle

text: Cain oli mukana Charityn ja Tom Kingin häiden sabotoinnissa vuonna 2007. Tämä päättyi Debbien välien katkaisuun ja Zakin asuntovaunupolttoon. Kesäkuussa 2008 Debbie järjesti jymy-yllätyksen ja teki isästään vaarin, kun Sarah-tytär syntyi. Cain halusi tukea tytärtään ja kauhisteli Debbien haluttomuutta hoitaa vauvaa. Häntä ärsytti suunnattomasti, kun Debbie sysäsi vauvan Emilyn hoiviin, ja tämä lopulta lähti kylästä Sarahin kanssa. Hän vietteli Debbien tyttöystävän Jasminen ja Sadien palkkaamana rikkoi kauhakuormaajalla Kingien esittelytalon. Kolme ihmistä kuoli, ja Cainia pidettiin välillisesti syyllisenä. Lopulta hän yllätti kaikki ottaessaan Alicen armomurhan kontolleen, jotta Sam välttyisi vankilalta. Cain kuitenkin meni mukaan Sadien kaappaussuunnitelmaan saadakseen rahaa uuteen elämään jossain kaukana.


title: Cain Dingle

text: Marraskuussa 2009 suunnitelmat menivät uusiksi, kun Cain sai tietää Sadien järjestäneen Jasminelle abortin. Hän kidnappasi sekä Tom Kingin että Sadien ja vaati lunnasrahoja. Hän ampui Sadien Tomin kauhuksi, mutta tämä olikin ollut juonessa mukana. Kuultuaan valekuolemasta Carl King hommasi rahat, ja sieppausdraama oli ohi. Cain poistui uuteen elämään 2,5 miljoonaa mukanaan.


title: Cain Dingle

text: Marraskuussa 2011 Debbie löysi kotiintullessaan isänsä sohvalta istumasta. Cain oli maksanut asianajajan, jonka avulla Debbie vapautui vankilasta ja tuli tukemaan tytärtään Sarahin huoltajuusoikeudenkäynnissä. Miehen vetovoima naisiin ei myöskään ollut hävinnyt. Debbien poikaystävä paljastui petturiksi Charityn kanssa, ja Cain maksoi tämän lähtemään kylästä Noahin kanssa, mutta Charity palasi jäädäkseen. Cain ei myöskään hyväksynyt Charityn uutta suhdetta Jai Sharman kanssa.


title: Kultainen lohikäärme

text: Kultainen lohikäärme () on Liz Williamsin vuonna 2007 ilmestynyt fantasiaromaani. Teos on Rikoskomisario Chen -sarjan kolmas osa.


title: Rodney Blackstock

text: Rodney Blackstock on kuvitteellinen hahmo englantilaisessa saippuasarja Emmerdalessa. Häntä esittää Patrick Mower.


title: Rodney Blackstock

text: Rodney on Dianen entinen mies, Bernicen ja Nicolan isä, jota Diane ei ollut nähnyt 26 vuoteen, eikä liioin Bernice isäänsä. Hän on miljonääri ja yrittäjä, joka pyörittää antiikkiliikettä ja on toiminut myös viiniedustajana. Hän omistaa myös viinitilan Yorkshiressa. Entisen vaimon Maureenin kanssa saatu tytär Nicola on isänsä silmäterä, vaikka tämä on aiheuttanut Rodneylle paljon murhetta. Hän joutui seuraamaan sivusta Nicolan miessotkuja sekä tyttäriensä välirikkoa. Rodney toivoi tyttäriensä olevan sovussa ja järjesti katastrofaalisesti epäonnistuneet illalliskutsutkin Bernicen odotusaikana, mutta salli silti Nicolan ripustautua häneen ja antoi tälle kaikessa periksi. Rodneyn suhde entiseen vaimoonsa Dianeen on ristiriitainen, mutta Nicolan takia suhde Louiseen päättyi hairahduksen paljastuttua. Lomakylän johtaminen, Maggien ja Nicolan riitely sekä Bernicen ongelmat stressasivat Rodneyta. Rodney on aina valmis kokeilemaan uusia keinoja ansaita rahaa. Hän on kohtelias, huumorintajuinen ja sanavalmis mies.


title: Rodney Blackstock

text: Rodneyn ilmaantuminen kylään ennalta ilmoittamatta Ashleyn kirjoittaman kirjeen takia syyskuussa 2001 aiheutti melkoisen myllerryksen Dianen, Bernicen ja Ashleyn elämässä. Rodney alkoi tehdä bisneksiä Chris Taten kanssa. Hän pääsi Lomakylän omistajaksi ja nautti roolistaan nuoren ja muodokkaan tyttöystävänsä Louisen kera. Pari kertaa lakanoiden välissä oli kuitenkin Louisen lisäksi myös Diane.


title: Rodney Blackstock

text: Joulukuussa 2005 Rodney onnistui tekemään hyvät kiinteistökaupat ja hänestä tuli miljonääri. Antiikkibisnes ei sujunut kovin hyvin, joten naisten kanssa tuli väistämättä ongelmia. Marraskuussa Rodney oli jo valmis lähtemään tivolin matkaan, kun ihastui siellä työskennelleeseen naiseen. Romanssinpoikasta Rodneyn elämään kuitenkin toi Dianen nuorempi sisar Val, jonka kanssa hänellä oli ollut suhde jo hänen ja Dianen ollessa naimisissa. Lokakuussa 2006 Val ja Rodney kertoivat aiemmasta suhteestaan Dianelle. Tämä suuttui silmittömästi, mutta antoi lopulta anteeksi. Pian Rodney kuuli kauhistuttavan uutisen; Diane oli sairastunut syöpään. Hän tajusi rakastavansa yhä ex-vaimoaan ja tilasi lentoliput Egyptiin, mutta Diane haukkui Rodneyn moisesta. Toukokuussa 2007 Rodney ei kestänyt katsella Dianen ja Jack Sugdenin vihkitoimitusta, ja lähti pois kesken kaiken. Raivostunut Val paljasti kaikille, että Rodney on Paulin isä. Paul reagoi tietoon lyömällä isäänsä. Isän ja pojan välit olivat vaikeat, mutta Nicola toimi rauhantekijänä. Rodneyta häiritsi Paulin miespari, mutta he onnistuivat tekemään sovinnon ja viettivät joulunkin oman perheen kesken.


title: Rodney Blackstock

text: Toukokuussa 2008 Diane sai terveen paperit, mikä ilahdutti myös Rodneya. Rodneyn aikomuksena oli ostaa Kartano, mutta Sadie King pakotti Zoen myymään sen Kingeille. Rodney otti menetyksensä lopulta kuin mies, varsinkin kun Kingit menettivät Kartanon tulipalossa. Vuonna 2009 Rodney ja Lesley päätyivät juopuneina samaan sänkyyn. Lesley oli innoissaan, mutta Rodney kauhuissaan. Hän pääsi pälkähästä Kellyn avulla ja ihastuikin suorasukaiseen neitoseen. Kelly todisti Rodneylle, ettei ole vain tämän rahojen perässä ja omalaatuinen suhde jatkui kyläläisten pilkasta huolimatta. Nicola aiheutti suurta surua Rodneylle kertomalla Ivanista, mutta jäi lopulta kiinni. Rodney yritti kaikin keinoin saada Ivanin ja Paulin takaisin yhteen, muttei onnistunut. Itselleen Rodney alkoi etsiä seuraa netistä.


title: Japaninalppiruusu

text: Japaninalppiruusu ("Rhododendron brachycarpum") on alppiruusujen sukuun kuuluva laji. Toisinaan varsinaisena japaninalppiruusuna pidetään alalajia "R. b." ssp. "brachycarpum". Aasiassa japaninalppiruusua kutsutaan nimellä "Rhododendron fauriei". Luonnonvaraisena sitä tavataan Japanissa ja Venäjälle kuuluvalla Kunashirin saarella. Japaninalppiruusu on 1-4 metriä korkea pensas. Lehdet ovat isot ja tummanvihreät ja pysyvät pensaassa ympäri vuoden. Kukinto on sarjamainen terttu joka sijaitsee latvassa. Kukkien väri on valkoinen ja hieman punertavan sävyinen, kukissa on hieman pilkkuja ja ne ovat muodoltaan kellomaisia. Koreassa esiintyvää muotoa pidetään joissakin yhteyksissä erillisenä muunnoksena tai alalajina, jota Suomessa kutsutaan mustilanalppiruusuksi ("R. b." ssp. "tigerstedtii") Japaninalppiruususta on myös muita muunnoksia tai alalajeja, kuten "R. b." ssp. "fauriei".


title: FS Tourville (D610)

text: Tourville (runkonumero D610) oli Ranskan laivaston 1975 palvelukseen otettu Tourville-luokan hävittäjä, joka poistettiin palveluksesta kesäkuussa 2011.


title: FS Tourville (D610)

text: Alus tilattiin Lorientin laivastontelakalta. Sen köli laskettiin 16. maaliskuuta 1970 ja alus laskettiin vesille 13. toukokuuta 1973. Alus otettiin palvelukseen 14. kesäkuuta 1975.


title: FS Tourville (D610)

text: Alus poistettiin palveluksesta 11. kesäkuuta 2011.


title: Yazka Love

text: Yazka Love (s. 15. joulukuuta 1963 Oxford) on suomalainen toimittaja ja yrittäjä.


title: Yazka Love

text: Englannissa syntynyt ja Espoossa kasvanut Love on toiminut muun muassa lävistysstudion pitäjänä Helsingin Punavuoressa. Vuosina 1995–1996 hän juonsi MTV3:lla esitettyä "Amatsonia"-keskusteluohjelmaa yhdessä Marianne Heikkilän kanssa. Lovella on ollut viikoittainen seksuaali- ja identiteettivähemmistöjen asioihin keskittyvä ohjelma Radio Helsingissä. Hän on transsukupuolinen ja työskentelee myös terveysanalyytikkona ja energiahoitajana.


title: Gofore

text: Gofore Oyj on tamperelainen digitaalisten palveluiden suunnittelun ja kehittämisen asiantuntijayritys. Goforen liikevaihto oli vuonna 2016 18,6 miljoonaa euroa. Yritys on perustettu vuonna 2001 ja sen palveluksessa on noin 377 henkilöä Suomessa Tampereella, Helsingissä ja Jyväskylässä sekä ulkomailla Münchenissä, Swanseassa. ja Madridissa


title: Gofore

text: Gofore suunnittelee ja tuottaa tietojärjestelmiä palvelukeskeistä arkkitehtuuria (SOA) ja ketteriä menetelmiä käyttäen sekä arkkitehtuurilla ohjaten. Yrityksen julkisen sektorin asiakkaita ovat muun muassa Kela, sosiaali- ja terveysministeriö, Opetushallitus, Puolustusvoimat, Yleisradio, liikenteen turvallisuusvirasto ja Liikennevirasto. Yksityisen sektorin asiakkaita ovat muiden muassa Fonecta ja Alma Media. Gofore on toimittanut myös Valtion tieto- ja viestintätekniikkakeskus Valtorille julkishallinnon avoimen datan jakamiseen tarkoitetun verkkopalvelun. Gofore on mukana kehittämässä Suomen kansallista palveluväylää, jonka kehitykseen ja ylläpitoon Gofore valittiin Väestörekisterikeskuksen kilpailutuksessa kesällä 2015.


title: Gofore

text: Gofore on ollut mukana perustamassa myös Aste-konsortiota, jonka tarkoituksena on edistää sosiaali- ja terveydenhuollossa käytetyn tietotekniikan markkinoiden avoimuutta. Yhtiö on ollut myös mukana järjestämässä Rails Girls -tapahtumaa Tampereella vuosina 2014 ja 2015.


title: Gofore

text: Yhtiö ilmoitti marraskuussa 2016 suunnittelevansa listautumista Helsingin pörssin First North -listalle vuoden 2017 aikana. Gofore julkisti listautumissuunnitelmansa 3. marraskuuta 2017 yhteistyössä listautumisen pääjärjestäjätahona toimivan Evli Pankin kanssa. Listautumisanti keskeytettiin ylimerkinnän vuoksi etuajassa ja kokonaisuudessaan listautumisanti ylimerkittiin 3,2-kertaisesti.


title: Gofore

text: Omistajia Goforella oli ennen listautumista neljä perustajajäsentä noin 80 % osuudella ja yhdeksän pienosakasta. First North -listautumisen jälkeen noin 70 % henkilökunnasta omisti Goforea.


title: Gofore

text: Gofore kasvoi vain orgaanisesti vuoteen 2017 asti. Huhtikuussa 2017 Gofore osti palvelumuotoiluyhtiö Leadin Oy:n. Leadinin asiakaskunta koostui koti- sekä ulkomaisista teollisuus-, palvelu- ja teknologia-alan toimijoista. Kaupassa Gofore osti aiemman pääomistajan BCM Consulting Oy:n osakkeet. Yhdistymisen jälkeen organisaatioissa oli henkilökuntaa yhteensä noin 350.


title: Gofore

text: Vuonna 2018 Gofore jatkoi yritysostoja, ostamalla Helsinkiläisen digikonsultointiyritys Solinorin koko osakekannan ja Solinorin omistajat siirtyivät Goforen omistajiksi osakeannilla. Solinor-kaupassa Goforelle siirtyi noin 50 asiantuntijaa.


title: Gofore

text: Gofore Oy valittiin helmikuussa 2017 Suomen parhaaksi työpaikaksi Suomen parhaat työpaikat -tutkimuksen yleisessä sarjassa. Gofore osallistui tutkimukseen kolmatta kertaa ja aiempina vuosina 2015 ja 2016 Gofore on tullut tutkimuksessa kolmanneksi. Vuonna 2017 Euroopan parhaat työpaikat -tutkimuksessa Gofore sijoittui toiseksi pienten ja keskisuurten yritysten sarjassa. Vuonna 2016 Gofore sijoittui sijalle 6. ja vuonna 2015 Gofore sijoittui sijalle 26 pienten ja keskisuurten yritysten sarjassa.


title: Gofore

text: Goforen mukaan sen toimintaa ohjaa päätösten joukkoistaminen, josta esimerkkinä muun muassa Jyväskylän toimiston perustaminen 2016 vuoden lopulla. Ajatus uudesta toimistosta lähti yhtiön mukaan työntekijältä ja ajatuksesta kehitettiin koko henkilökunnan kesken ennen päätöksentekoa. Timur Kärki on kuvannut Goforen johtamiskulttuuria termillä "mvm - Minimum Viable Management", joka viittaa mahdollisimman vähäiseen, mutta riittävään johtamiseen sekä vahvaan yksilöiden ja tiimien itseohjautuvuuteen.


title: Gofore

text: Yrityskulttuuri on myös osa Goforen rekrytointiprosessia. Työnhakijat haastatellaan monivaiheisesti useiden tulevien työkavereiden toimesta. Gofore vastaa itse rekrytointikampanjoiden teknisestä toteutuksesta, kuten Gofore 180° -kampanjan sivustosta. Kampanjassa työnhakijat saivat valita haastattelijansa ja haastateltavat noudettiin taksilla haastatteluun.


title: Gofore

text: Keväällä 2018 yhtiö ilmoitti kokeilusta, jossa uusille työntekijöille maksetaan allekirjoituspalkkiona 1500 euron arvoinen osakepotti, jolla pyrittiin uusien työntekijöiden sitouttamiseen. Syksyllä 2018 Gofore päätti jatkaa henkilöstön sitouttamista yritykseen julkaisemalla työntekijöille suunnatun osakesäästöohjelman.


title: Swansean yliopisto

text: Swansean yliopisto (engl. "Swansea University", kymriksi "Prifysgol Abertawe") on vuonna 1920 perustettu yliopisto Britanniassa Walesin Swanseassa. Opiskelijoita on alle 20 000. Se on perustettu 1920 Walesin yliopiston osaksi, mutta on ollut vuodesta 2007 itsenäinen yliopisto.


title: Swansean yliopisto

text: Yliopistojen rankinglistalla Swansean yliopisto on kaudella 2014–2015 välillä 461–470


title: Swansean yliopisto

text: Yliopisto jakautuu kuuteen tiedekuntaan (college):


title: Kitsiputous

text: Kitsiputous () on vesiputous Mallan luonnonpuistossa Enontekiöllä, Käsivarren Lapissa. Putouksen yhteiskorkeus on noin 100 metriä, korkein porras on 30 metrin korkuinen.


title: Futgolf

text: Futgolf tai futisgolf on golfin tapainen pallopeli, jota pelataan jalkapallolla. Pelin nimi on kontaminaatio sanoista "futis" ja "golf". Pelin ideana on saada normaalikokoinen eli viitoskoon jalkapallo noin 70 senttimetrin levyiseen reikään.


title: Futgolf

text: Futgolfia pelataan yleensä yhdeksän tai 18 reiän mittaisella futgolfiin varta vasten suunnatulla kentällä. Tarkoituksena on saada pallo reikään mahdollisimman vähillä potkuilla, kuten golfissakin. Ensimmäinen nykyisten sääntojen mukainen futgolfkilpailu käytiin vuonna 2009 Alankomaissa. Yhdysvalloilla on myös oma futgolfliiga, American FootGolf League. Futgolfia pelataan ympäri maailman noin 25 maassa. Suomessa futgolfia voi pelata muun muassa Porin Golfkerhon kentällä Kalaforniassa, jossa on kuusiväyläinen kenttä. Ensimmäiset futgolfin MM-kisat käytiin vuonna 2012 Budapestissä Unkarissa. Futgolf on viime vuosina kasvattanut suosiotaan monissa maissa, kuten esimerkiksi Suomessa.


title: Rafael Cabral

text: Rafael Cabral Barbosa (s. 20. toukokuuta 1990) on brasilialainen jalkapallomaalivahti, joka edustaa Serie A:ssa pelaavaa SSC Napolia. Cabral on pelannut myös kolme ottelua Brasilian jalkapallomaajoukkueessa.


title: Rafael Cabral

text: Cabral on Santos FC:n kasvatti. Hän debytoi seuran ykkösjoukkueessa liigassa vuonna 2010 ja nousi joukkueen ykkösmaalivahdiksi. Vuonna 2013 Cabral siirtyi Serie A:n huippuseuraan SSC Napoliin. Ensimmäisellä kaudellaan hän ei saanut paljoa vastuuta, sillä joukkueen ykkösmaalivahti oli Liverpool FC:stä lainalla ollut espanjalainen Pepe Reina. Hän debytoi kauden aikana kuitenkin Mestareiden liigassa. Kaudeksi 2014-15 Cabral otti ykkösvahdin tontin, sillä Reina palasi lainaltaan takaisin Liverpooliin ja siitä eteenpäin Bayern Müncheniin.


title: Rafael Cabral

text: Cabral debytoi Brasilian jalkapallomaajoukkueessa vuonna 2012. Samana vuonna hänet valittiin vuoden 2012 kesäolympialaisiin ykkösmaalivahdiksi, mutta hän loukkaantui ja joutui katselemaan sivusta, kun Brasilia voitti hopeaa. Cabralia pidetään suurimpana ehdokkaana uudeksi maajoukkuemaalivahdiksi, kun Júlio César lopetti maajoukkueuransa 2014 MM-kisojen jälkeen.


title: Ladies vs Ricky Bahl

text: Ladies vs Ricky Bahl on vuonna 2011 ilmestynyt intialainen romanttinen komedia, jonka on ohjannut Maneesh Sharma ja tuottanut Aditya Chopra. Päärooleja näyttelevät Ranveer Singh ja Anushka Sharma. Sivurooleja näyttelevät elokuvadebyyttinsä tekevä Parineeti Chopra, Dipannita Sharma ja Aditi Sharma. Elokuva sai inspiraationsa yhdysvaltalaisesta elokuvasta "Kosto on suloinen". "Ladies vs Ricky Bahl" menestyi keskinkertaisesti. Se esitettiin Suomessa Artisokka Film Festival -elokuvafestivaaleilla vuonna 2012.


title: Ladies vs Ricky Bahl

text: Huijari Ricky Bahl vedättää monia naisia, kunnes kolme heistä päättävät yhdessä kostaa.


title: Yannick Bolasie

text: Yannick Bolasie (s. 24. toukokuuta 1989 Lyon, Ranska) on Ranskassa syntynyt kinshasankongolainen jalkapalloilija, joka edustaa Valioliigassa pelaavaa Everton FC:tä. Hänellä on myös Englannin kansallisuus, sillä hän eli nuoruutensa Englannissa ja aloitti pelaajauransa siellä. Bolasie pelaa kuitenkin Kongon demokraattisen tasavallan jalkapallomaajoukkueessa. Pelipaikaltaan hän on laitahyökkääjä.


title: Yannick Bolasie

text: Englantilaisessa Rushden & Diamondsissa uransa aloittanut Bolasie siirtyi vuonna 2007 maltalaiseen Floriana FC:hen, jossa hän teki pääsarjadebyyttinsä. Vain kauden Maltalla pelattuaan Bolasie palasi takaisin Englantiin, nyt Plymouth Argylen riveihin. Hän edusti seuraa vuodesta 2008 vuoteen 2011, jonka aikana hän oli kerran lainalla kasvattajaseurassaan Rushden & Diamondsissa ja kaksi kertaa Barnet FC:ssä. Plymouthissa pelejä kertyi 51 ja maaleja kahdeksan.


title: Yannick Bolasie

text: Kesällä 2011 Bolasie siirtyi tuolloin Englannin Mestaruussarjassa pelanneeseen Bristol Cityyn. Cityä hän edusti vain kauden, ennen kuin siirtyi kaudeksi 2012-13 niin ikään Mestaruussarjassa pelanneeseen Crystal Palace FC:hen. Palace pelasi hienon kauden ja Bolasie iski kolme maalia, kun seura nousi yllättäen Valioliigaan ja Bolasie pääsi tekemään Valioliigadebyyttinsä. Se tapahtui elokuussa 2013. Fanien suosikiksi kikoillaan ja nopeilla pyrähdyksillään noussut Bolasie teki avausmaalinsa Valioliigassa syyskuussa 2014 Evertonia vastaan. Huhtikuussa 2015 hän teki uransa ensimmäisen hattutempun Sunderland AFC:tä vastaan. Kaudella 2014-2015 Bolasie teki 34 ottelussa neljä maalia ja seuraavalla kaudella 26 ottelussa viisi maalia.


title: Yannick Bolasie

text: Bolasie siirtyi elokuussa 2016 Evertoniin lähes 25 miljoonan punnan siirtosummalla.


title: Yannick Bolasie

text: Bolasie olisi voinut edustaa joko synnyinmaatansa Ranskaa, kasvumaatansa Englantia tai vanhempiensa kotimaata Kongon demokraattista tasavaltaa. Hän kieltäytyi kutsusta pelata Kongon paidassa vuoden 2013 Afrikan-mestaruuskisoissa vedoten seurajoukkuesyihin. Bolasie kuitenkin hyväksyi Kongon demokraattisen tasavallan kutsun myöhemmin ja debytoi maajoukkueen paidassa Libyaa vastaan MM-karsintaottelussa vuonna 2013. Hän oli mukana myös vuoden 2015 Afrikan-mestaruuskilpailuissa, joissa hän pelasi kuusi ottelua ja saavutti pronssia.


title: Yannick Bolasie

text: Niin ikään Kongon demokraattisesta tasavallasta kotoisin olevat jalkapalloilijat Lomana ja Kazenga LuaLua sekä entinen jalkapalloilija Trésor Kandol ovat Bolasie serkkuja. Lomana LuaLua pelaa nykyisin Rizesporissa ja hänen veljensä Kazenga LuaLua Brighton & Hove Albionissa.


title: Era (täsmennyssivu)

text: Era voi tarkoittaa:


title: Lyyli Grönlund

text: Lyyli Grönlund (20. elokuuta 1905 Pietari – 12. joulukuuta 1978) oli neuvostoliittolainen suomen kielellä kirjoittanut toimittaja, suomentaja ja kirjailija.


title: Lyyli Grönlund

text: Pietarinsuomalaiseen työläisperheeseen syntynyt Grönlund suoritti 1926 lääkintäteknikumin mutta siirtyi sitten kirjallisuuden pariin. Hän kävi 1930-luvulla Lännen vähemmistökansallisuuksien kommunistisen yliopiston suomenkielisen iltakurssin ja työskenteli Leningradin radiokomitean suomenkielisten lähetysten toimittajana.


title: Lyyli Grönlund

text: Grönlund muutti 1940 Leningradista Petroskoihin. Sotavuosina hän oli radiotoimittajana Belomorskissa. Hänestä tuli Neuvostoliiton kirjailijaliiton jäsen 1944. Sodan jälkeen Grönlund toimi Petroskoissa Karjalan radion kirjallisuuslähetysten toimittajana sekä oli 1954–1960 Punalippu-lehden toimituksessa toimittamassa Karjalan proosakirjailijoiden ja runoilijain teoksia.


title: Lyyli Grönlund

text: Grönlund kirjoitti näytelmiä, novelleja, runoja ja kertomuksia sekä suomensi myös venäjänkielistä kirjallisuutta .


Sunkar International Ski Jumping Complex on viiden hyppyrimäen muodostama mäkihyppystadion Almatyssa Kazakstanissa.


title: Sunkar International Ski Jumping Complex

text: K125 ja K95 -mäkien rakennustyöt alkoivat syksyllä 2007 ja avajaisia vietettiin 24.–26. syyskuuta 2010 Continental Cup kilpailujen yhteydessä. K125 ja K95 -mäet rakennettiin vuoden 2011 Aasian talvikisoja varten. Mäet rakennettiin lähelle entistä K70 -mäkeä, jossa ei ollut hissiä eikä muovitusta.


text: Vuonna 2013 K95 -mäen vierelle valmistui K60, K40 ja K20 -mäet. Kaikissa nykyisissä mäissä on muovitus. Normaalimäessä järjestettiin vuoden 2015 hiihdon nuorten MM-kilpailuiden ja vuoden 2017 talviuniversiadien mäkihyppykilpailut.


text: Aasian talvikisoissa 2011 suurmäen kilpailun voitti japanilainen Kazuya Yoshioka, joukkuekilpailun voitti Japani joukkueella Kazuyoshi Funaki, Yūhei Sasaki, Yuta Watase ja Kazuya Yoshioka ja normaalimäen kilpailun voitti kazakstanilainen Evgeni Levkin.


text: Nuorten MM-kilpailuissa 2015 miesten kilpailun voitti norjalainen Johann André Forfang, miesten joukkuekilpailun voitti Norja joukkueella Joacim Ødegård Bjøreng, Halvor Egner Granerud, Phillip Sjøen ja Johann André Forfang, naisten kilpailun voitti venäläinen Sofja Tihonova ja naisten joukkuekilpailun voitti Saksa joukkueella Henriette Kraus, Pauline Heßler, Anna Rupprecht ja Gianina Ernst.


text: Talviuniversiadeissa 2017 miesten kilpailun voitti japanilainen Naoki Nakamura, miesten joukkuekilpailun voitti Venäjä joukkueella Aleksandr Bazhenov, Roman-Sergeevich Trofimov ja Mihail Maksimotškin, naisten kilpailun voitti japanilainen Haruka Iwasa, naisten joukkuekilpailun voitti Japani joukkueella Yuka Kobayashi ja Haruka Iwasa ja sekajoukkuekilpailun voitti Japani joukkueella Haruka Iwasa ja Naoki Nakamura.


text:
Virallisen mäkiennätyksen 141,5 metriä on hypännyt Severin Freund, epävirallisen mäkiennätyksen 145,0 metriä on hypännyt Peter Prevc.
Virallisen kesämäkiennätyksen 139,5 metriä on hypännyt Jernej Damjan, epävirallisen kesämäkiennätyksen 141,5 metriä on hypännyt Anders Bardal.
Mäkiennätyksen 105,0 metriä ovat hypänneet Egor Usachev ja Sergey Tkachenko.
Naisten mäkiennätyksen 103,5 metriä on hypännyt Nita Englund.
Kesämäkiennätyksen 106,0 metriä on hypännyt Kamil Stoch.
Naisten kesämäkiennätyksen 107,0 metriä on hypännyt Sara Takanashi.
Kesämäkiennätyksen 66,5 metriä ovat hypänneet Ilya Kratov ja Yevgen Marusyak.
Naisten kesämäkiennätyksen 68,5 metriä on hypännyt Yurina Yamada.
Mäen K-piste sijaitsee 40 metrissä. Mäessä on muovitus.


text: Kesämäkiennätyksen 43,5 metriä on hypännyt Oleg Pavlenko, naisten kesämäkiennätyksen 43,0 metriä on hypännyt Lidia Yakovleva.


title: Jorma Järvi (pääjohtaja)

text: Jorma Järvi (26. huhtikuuta 1925 Ylihärmä - 31. maaliskuuta 2001) oli ekonomi, vuorineuvos ja Keskusosuusliike Hankkijan pääjohtaja.


title: Jorma Järvi (pääjohtaja)

text: Järven vanhemmat olivat toimitusjohtaja Laijo Järvi ja Kerttu Pesonen. Hän tuli Hankkijalle laskentamieheksi 1950-luvun alkupuolella ja nimitettiin osaston johtajaksi ja johtokunnan jäseneksi 1959. Järvi avusti 1961-1969 Hankkijan toimitusjohtajana toiminutta Eino Tuomolaa ja osallistui Hankkijan ja SOK:n ns. kauppasotaan. Siinä SOK havitteli muun muassa rehukauppaa ja Hankkija puolestaan laajensi toimintaansa esimerkiksi auto- ja öljykauppaan. Osuuskauppojen siirtyessä yhä enemmän pois Hankkijan jakeluverkostosta Hankkija rakensi omia toimipisteitä sekä 1975 valtakunnallisen keskusvaraston ja palvelukeskuksen Oulunkylään Helsinkiin. Laajimmillaan sillä oli 75 000 omistajajäsentä ja Hankkija-järjestö -niminen maatalousosuuskuntien verkosto.


title: Jorma Järvi (pääjohtaja)

text: Hankkija ajautui ajautui jo 1960-luvulla alkaneen velkaantumisen myötä talousongelmiin ja sitä pidettiin kriisiyhtiönä, kun Järvi tuli sen toimitusjohtajaksi 1969 ja vielä myöhemmin 1975, jolloin hänet nimitettiin pääjohtajaksi. Järvi uudisti Hankkijaa ostamalla Rakennusliike Puolimatkan 1985 ja tuomalla sen myötä maatalouskaupan rinnalle rakennustuotannon ja -palveluja. Heti aikansa suurimpiin kuuluneen yritysjärjestelyn jälkeen 1986 hän jäi kuitenkin eläkkeelle ja hänen seuraajakseen tuli Pertti Tuomala.


title: Jorma Järvi (pääjohtaja)

text: Järvi oli aktiivinen maanpuolustujärjestöissä ja muun muassa ideoi Lotta-muistomitalin, jota jaettiin kymmenille tuhansille entisille lotille. Hän osallistui myös useiden maanpuolustusta koskeneiden historiateosten syntyyn, kuten Etelä-Pohjanmaan Suojeluskuntapiirin historian laatimiseen.


title: Jorma Järvi (pääjohtaja)

text: Järven puoliso vuodesta 1946 oli Kaisu Helena Mesimäki.


title: Aristotélis (kunta)

text: Aristotélis ( eli Δήμος Αριστοτέλη, "Dímos Aristotéli") on Kreikan kunta, joka sijaitsee Chalkidikín alueyksikössä Keski-Makedonian alueella. Kunnan pinta-ala on 739,9 neliökilometriä ja väkiluku 18 294 (vuonna 2011). Kunnan kuntakeskus on Ierissós.


title: Aristotélis (kunta)

text: Aristotéliin kunta käsittää Chalkidikín niemimaan itäisen osan ja Áthoksen niemen pohjoisimman osan lukuun ottamatta Athoksen eli Pyhän Vuoren autonomisen munkkivaltion itsehallintoaluetta. Kuntaan kuuluvat myös saaret Ammoulianí, Drénia, Eleftherónisos ja Kafkanás. Kunta syntyi, kun Arnaía, Panagía ja Stágira-Ákanthos yhdistyivät vuoden 2011 alussa Kallikrates-suunnitelman mukaisesti. Kunta on nimetty sen alueella Stageirassa lähellä nykyistä Stágiran kylää syntyneen filosofi Aristoteleen mukaan.


title: Aristotélis (kunta)

text: Vuoden 2011 kuntauudistuksesta lähtien Aristotéliin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Kassándra (kunta)

text: Kassándra ( eli Δήμος Κασσάνδρας, "Dímos Kassándras") on Kreikan kunta, joka sijaitsee Chalkidikín alueyksikössä Keski-Makedonian alueella. Kunnan pinta-ala on 333,7 neliökilometriä ja väkiluku 16 672 (vuonna 2011). Kunnan kuntakeskus on Kassándreia.


title: Kassándra (kunta)

text: Kassándran kunta käsittää lähes koko Kassándran eli Pallenen niemen, joka on läntisin Chalkidikín niemimaan kolmesta niemestä. Nykyinen Kassándran kunta muodostui, kun Kassándra ja Pallíni yhdistyivät vuoden 2011 alussa Kallikrates-suunnitelman mukaisesti. Alue on saanut nimensä antiikin aikaisesta Kassandreian kaupungista, joka sijaitsi lähellä nykyistä Kassándreiaa.


title: Kassándra (kunta)

text: Vuoden 2011 kuntauudistuksesta lähtien Kassándran kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Néa Propontída

text: Néa Propontída ( eli Δήμος Νέας Προποντίδας, "Dímos Néas Propontídas") on Kreikan kunta, joka sijaitsee Chalkidikín alueyksikössä Keski-Makedonian alueella. Kunnan pinta-ala on 380,8 neliökilometriä ja väkiluku 36 500 (vuonna 2011). Kunnan kuntakeskus on Néa Moudaniá.


title: Néa Propontída

text: Néa Propontída sijaitsee Chalkidikín niemimaan länsiosassa ja siihen kuuluu myös osa Kassándran niemestä, joka on niemimaan kolmesta niemestä läntisin. Kunta syntyi, kun Kallikráteia, Moudaniá ja Tríglia yhdistyivät vuoden 2011 alussa Kallikrates-suunnitelman mukaisesti. Kunnan nimi, "Uusi Propontis", viittaa Propontikseen eli Marmaranmereen, jonka rannoilta muutti alueelle paljon kreikkalaista väestöä 1920-luvulla osana Kreikan ja Turkin väestönvaihtoa.


title: Néa Propontída

text: Vuoden 2011 kuntauudistuksesta lähtien Néa Propontídan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: As Above/So Below

text: As Above/So Below on vuonna 2014 ensi-iltansa saanut John Erick Dowdlen ohjaama yhdysvaltalainen kauhuelokuva. Elokuva sijoittuu Pariisin katakombeihin.


title: Polýgyros

text: Polýgyros () on Kreikan kaupunki ja samanniminen kunta (Δήμος Πολυγύρου, "Dímos Polygýrou"), joka sijaitsee Chalkidikín alueyksikössä Keski-Makedonian alueella. Kaupunki on Chalkidikín hallinnollinen keskus. Koko kunnan pinta-ala on 952,0 neliökilometriä ja väkiluku 22 048. Varsinaisen Polýgyroksen kaupungin väkiluku on 6 121 (vuonna 2011).


title: Polýgyros

text: Polýgyros sijaitsee Chalkidikín niemimaan keskiosissa. Nykyinen Polýgyroksen kunta muodostui, kun Polýgyros, Anthemoúntas, Ormýlia ja Zervochória yhdistyivät vuoden 2011 alussa Kallikrates-suunnitelman mukaisesti.


title: Polýgyros

text: Kaupungin nähtävyyksiin kuuluu muun muassa Polýgyroksen arkeologinen museo. Kunnan alueella Ólynthoksessa sijaitsee antiikin Olynthoksen kaupungin arkeologinen alue sekä sen yhteydessä toimiva Ólynthoksen arkeologinen museo.


title: Polýgyros

text: Vuoden 2011 kuntauudistuksesta lähtien Polýgyroksen kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Sithonía (kunta)

text: Sithonía ( eli Δήμος Σιθωνίας, "Dímos Sithonías") on Kreikan kunta, joka sijaitsee Chalkidikín alueyksikössä Keski-Makedonian alueella. Kunnan pinta-ala on 514,7 neliökilometriä ja väkiluku 12 394 (vuonna 2011). Kunnan kuntakeskus on Nikíti.


title: Sithonía (kunta)

text: Sithonían kunta käsittää koko Sithonían niemen, joka on keskimmäinen Chalkidikín niemimaan kolmesta niemestä. Kuntaan kuuluvat myös saaret Diáporos, Kélyfos, Poúnta ja Spalathronísia. Nykyinen Sithonían kunta muodostui, kun Sithonía ja Toróni yhdistyivät vuoden 2011 alussa Kallikrates-suunnitelman mukaisesti.


title: Sithonía (kunta)

text: Vuoden 2011 kuntauudistuksesta lähtien Sithonían kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Ampelókipoi-Meneméni

text: Ampelókipoi-Meneméni ( eli Δήμος Αμπελοκήπων-Μενεμένης, "Dímos Ampelokípon-Meneménis") on Kreikan kunta, joka sijaitsee Thessalonikin alueyksikössä Keski-Makedonian alueella ja kuulu Thessalonikin metropolialueeseen. Kunnan pinta-ala on 8,82 neliökilometriä ja väkiluku 52 127 (vuonna 2011). Kunnan kuntakeskus on Ampelókipoi.


title: Ampelókipoi-Meneméni

text: Ampelókipoi-Meneméni sijaitsee vain pari kilometriä Thessalonikin keskustasta luoteeseen. Kunta syntyi, kun kunnat Ampelókipoi ja Meneméni yhdistyivät vuoden 2011 alussa Kallikrates-suunnitelman mukaisesti.


title: Ampelókipoi-Meneméni

text: Vuoden 2011 kuntauudistuksesta lähtien Ampelókipoi-Meneménin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:


title: Chalkidóna

text: Chalkidóna (; ) on Kreikan kaupunki ja samanniminen kunta (Δήμος Χαλκηδόνος, "Dímos Chalkidónos"), joka sijaitsee Thessalonikin alueyksikössä Keski-Makedonian alueella. Koko kunnan pinta-ala on 389,5 neliökilometriä ja väkiluku 33 673. Varsinaisen Chalkidónan kaupungin väkiluku on 3 094 (vuonna 2011). Kunnan kuntakeskus on Koufália.


title: Chalkidóna

text: Chalkidóna sijaitsee noin 30 kilometriä Thessalonikista luoteeseen. Nykyinen Chalkidónan kunta muodostui, kun Chalkidóna, Ágios Athanásios ja Koufália yhdistyivät vuoden 2011 alussa Kallikrates-suunnitelman mukaisesti.


title: Chalkidóna

text: Vuoden 2011 kuntauudistuksesta lähtien Chalkidónan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Nicholas Hilliard

text: Nicholas Hilliard (n. 1547 Exeter – 1619 Lontoo) oli englantilainen hoviminiatyyrimaalari. Häntä pidetään brittiläisen miniatyyrimuotokuvamaalauksen tärkeimpänä hahmona.


title: Nicholas Hilliard

text: Hilliard oli exeteriläisen kultasepän poika ja opiskeli itsekin kultasepäksi Lontoossa. Hän työskenteli jonkin aikaa Ranskassa Anjoun herttuan palveluksessa, kunnes palasi Lontooseen 1570-luvulla. Siellä hänestä tuli Elisabet I:n ja Jaakko I:n hoviminiatyyrimaalari. Hilliardin piirustustapa oli selkeä, ja hänen tyylinsä oli graafinen, realistinen ja plastinen. Hän maalasi pergamentille, joka oli pingotettu pelikortin päälle ja kiinnitetty ohuella maitoliisterillä. Hän valmisti värinsä itse luonnon aineksista ja suosi mustaa (kolmea erilaista), valkoista (lyijyvalkoista pohjavärinä, toista pellavakankaan ja satiinin maalaamiseen, kolmatta kasvoihin), punaista, sinistä, vihreänkeltaista ja purppuraa. Hän loi sävyerot maalaamalla juoksevalla värillä ohuita kerroksia. Hilliard piti itseään Holbeinin perinteen jatkajana.


title: Délta

text: Délta ( eli Δήμος Δέλτα, "Dímos Délta") on Kreikan kunta, joka sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kunnan pinta-ala on 308,9 neliökilometriä ja väkiluku 45 839 (vuonna 2011). Kunnan kuntakeskus on Síndos.


title: Délta

text: Déltan kunta sijaitsee noin 10 kilometriä Thessalonikin keskustasta luoteeseen. Kunta on saanut nimensä siitä, että se sijaitsee Axiós- eli Vardar-joen suistossa. Suistoalue on suojeltu ja muodostaa Axióksen suiston kansallispuiston. Kunta syntyi, kun Axiós, Chalástra ja Echédoros yhdistyivät vuoden 2011 alussa Kallikrates-suunnitelman mukaisesti.


title: Délta

text: Vuoden 2011 kuntauudistuksesta lähtien Déltan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: VAG Rounded

text: VAG Rounded on geometrinen groteskifonttilaji, joka perustuu Futuraan. Käytännössä voidaan ajatella, että VAG Rounded on pyöristetty Futura. Näillä fonteilla on monta yhteistä tekijää, esimerkiksi suora pikku-j. VAG Roundedia käytetään muun muassa Volkswagenin käyttöohjeissa ja Hesburgerin mainonnassa.


Luettelo yli 2000 rangaistusminuuttia saaneista NHL-pelaajista käsittää jääkiekon NHL-liigan pelaajat, jotka ovat saaneet runkosarjassa yli 2 000 rangaistusminuuttia. Eurooppalaisista pelaajista ainoastaan Ulf Samuelsson on päässyt tälle listalle. Luettelo on päivitetty viimeksi kauden jälkeen. Aktiivipelaajat ovat lihavoitu.


title: Martti Hämäläisen palkinto

text: Martti Hämäläisen palkinto on nuorelle tutkijalle myönnettävä palkinto, jonka myöntää Pohjois-Savon lääkäriyhdistys.


title: Martti Hämäläisen palkinto

text: Palkinto on nimetty kirurgi ja Kuopion lääninsairaalan ylilääkärin Martti Hämäläisen mukaan. Hän toimi 1930–1950-luvuilla useasti Pohjois-Savon Lääkäriyhdistyksen puheenjohtajana.


title: Martti Hämäläisen palkinto

text: Tunnustuspalkinto myönnetään vuosittain myöntämisvuonna enintään 40 vuotta täyttävälle nuorelle tutkijalle kannustukseksi tutkijan uralle. Nuoreksi tutkijaksi lääkäriyhdistys katsoo lääketieteen lisensiaatit, tohtorit sekä nuoret dosentit. Palkinnon saajan tulee olla Pohjois-Savon lääkäriyhdistyksen jäsen. Yhdistyksen hallitus päättää vuosittain palkintosummasta. Vuonna 2014 palkinnon arvo oli 5 000 euroa.


title: Mikko Kekäläinen

text: Mikko Kekäläinen on Ylen toimittaja, joka tunnetaan tiistaista perjantaihin suorana esitettävästä Puoli seitsemän -ohjelmasta Yle TV1 -kanavalla.


title: Mikko Kekäläinen

text: Pieksämäeltä kotoisin oleva Kekäläinen kiinnostui radioalasta kuunneltuaan 1990-luvulla Pertti Salovaaran ohjelmia. Hän toimi vuodesta 2007 alkaen Kiekuu-radio-ohjelman juontajana ja vuodesta 2009 Radio Suomen valtakunnallisen aamuohjelman vetäjänä, kunnes siirtyi lokakuussa 2009 juontamaan Puoli seitsemän -tv-ohjelmaa. Kesällä 2014 Kekäläinen juonsi ohjelmaa Kekäläisen kesäduuni.


title: Mikko Kekäläinen

text: Kekäläinen on ollut vuodesta 2008 saakka naimisissa urheilutoimittaja Kristiina Kekäläisen kanssa. He juonsivat yhdessä Rion 2016 olympialaisten kisastudiota Helsingin Pasilasta.


title: Kordelió-Évosmos

text: Kordelió-Évosmos ( eli Δήμος Κορδελιού-Ευόσμου, "Dímos Kordelioú-Evósmou") on Kreikan kunta, joka sijaitsee Thessalonikin alueyksikössä Keski-Makedonian alueella ja kuuluu Thessalonikin metropolialueeseen. Kunnan pinta-ala on 12,3 neliökilometriä ja väkiluku 101 753 (vuonna 2011). Kunnan kuntakeskus on Évosmos.


title: Kordelió-Évosmos

text: Kordelió-Évosmos sijaitsee noin neljä kilometriä Thessalonikin keskustasta luoteeseen. Kunta syntyi, kun Elefthério-Kordelió ja Évosmos yhdistyivät vuoden 2011 alussa Kallikrates-suunnitelman mukaisesti.